Rakastu arkeen: Ekologisempaa pyykinpesua\nPienillä teoilla on suuri merkitys, jos tekijä on suomalainen. Vaikka suomalaisia on vähän, niin hiilijalanjälkemme on aika suuri. (No, minkäs me sille voimme, ett taloja täytyy talvella lämmittää, mutta joillakin pienillä asioilla voi vähän kompensoida tätä!)\nSain Ruohonjuuresta kokeiltavakseni ekologisia pyykinpesuaineita. Onko nämä teille tuttuja? (Linkeistä pääset nettikauppaan, mutta minulle ei tule näistä tuloja.) Ruohonjuuressa myydään luomuruokaa, superfoodeja, terveystuotteita ja luonnonkosmetiikkaa sekä ekologisia siivousaineita.\nOlen viikon ajan pessyt pyykkiä Marius Fabre - sarjan tuotteilla. Ne ovat ekologisia ja biohajoavia. Monille Marseille-saippua on varmasti tuttu tuote. Se sisältää oliiviöljyä ja soodaa, ja se sopii niin hiusten kuin ihon pesuun (Tämä oli minulle uusi tieto! Kiitos vinkistä Farmarin rouva!) kuin myös siivoamiseen, erityisesti nahan puhdistamiseen. Siinä ei ole kemiallisia lisä- tai väriaineita.\nMarius Fabren nestemäisessä muodossa olevaa Marseille-saippualiosta on helppo käyttää pyykinpesukoneessa. Nestemäinen pyykinpesuaine hajoaa luonnossa, sillä se on 100% kasvipohjainen. Pyykinpesuaine sopii hyvin myös herkkäihoisille, ja ainakin meillä pyykki puhdistui aivan yhtä hyvin kuin "tavallisilla" pesuaineilla.\nJos ei halua ostaa valmiiksi nestemäistä saippuaa, vaan pelkän saippuan ilman vettä, niin sarjassa on saatavana myös saippuahiutaleita. Ne ovat käteviä esimerkiksi käsipyykkiä pestessä. Pesuainetta ei vahingossakaan lorahda liikaa, kun saippuahiutaleita otetaan kädellä sen verran kuin tarvitsee. Hiutaleet liotetaan lämpimään veteen, jossa käsipyykki pestään. Hiutaleista voi liottaa myös nestemäistä pyykinpesuainetta pyykkikoneeseen. Itse olen pessyt villa- ja alusvaatteita saippuahiutaleilla.\nPidän kovasti myös Mummi ja miä - sarjasta, sitäkin on Ruohonjuuresta saatavissa. Tällä hetkelä minulla on sitruunasoodan tuoksuinen siivoussuihke sekä polkkakarkin tuoksuinen astianpesuaine.. Aika ihanat!\nBy Laura / Rakastu arkeen klo helmikuuta 28, 2017\nSaila 28. helmikuuta 2017 klo 19.49\nMä oon käyttänyt aika pitkään pesupähkinöitä pyykinpesussa, jos pyykki on kevyesti likaista. Siihen ne toimivat hyvin, ja ovat tosiaan biohajoavia :)\nLaura / Rakastu arkeen 1. maaliskuuta 2017 klo 18.04\nNäitä en koskaan kokeillut. Täytyypä joskus ostaa näitäkin testattavaksi!


Etusivu - Tahtiteatteri\nOIVALTAVAA PUHE- JA MUSIIKKITEATTERIA, OHJELMATUOTANTOA, MEDIAA, KOULUTUSTA, SEMINAARIRATKAISUJA & PALVELUMUOTOILUA!\nTahtiteatterin Kaupassa myynnissä:\n• CD-levyjä • T-paitoja\nTilaa Tyyne keikalle!\nHaluatko Suomen Virallisen Eläkeläisen Tyyne Kettusen esiintymään tilaisuuteesi? Tilaa heti – Tyyne kiitää alati halki Suomen (ja Ruotsin puolellakin)!\nTilaukset: 040-5560550 tai info@tahtiteatteri.com\nTahtiteatteri on oivaltavaa musiikki- ja puheteatteria tuottava valtakunnallisesti toimiva ammattiteatteri. Teatterin lisäksi järjestämme koulutuksia, tuotamme seminaariratkaisuja, tarjoamme ohjelmapalveluita sekä tapahtuma- ja mediatuotantoja. Uusimpana tarjoamme palvelumuotoilua! Tutustu palveluihimme ja ota yhteyttä – laaditaan yhdessä juuri Sinulle sopiva kokonaisuus!\nTapsan Tähti! 2016, Kaija Kärkinen (Liisa Rautavaara), Sami Kojonen (Tapio Rautavaara)\nTahtiteatteri on tuottanut jo 20 vuoden ajan esityksiä kaupunginteattereille, ravintoloihin sekä yksityistilaisuuksiin koko Suomessa. Lisäksi Tahtiteatterin Kesäteatteri toimi Pohjois-Savon ainoana ammattikesäteatterina (Kuopion Uusi Kesäteatteri) 2010-2017. Katsojatyytyväisyys on erittäin korkealla tasolla, minkä kertovat sekä laajat katsojatutkimukset että suorat yleisöpalautteet: ”Tulin katsomaan tämän näytelmänne jo kolmannen kerran!”\nKoulutamme myös muutosjohtamisessa, esiintymistaidossa, asiakaspalvelussa sekä järjestämme Tyhy- ja Tyky-päiviä Tsemppikurssien lisäksi.\nTahtiteatteri on mm. tuottanut kahdeksan vuoden ajan Pohjois-Savon ainoaa ammattikesäteatteria (Kuopion Uusi Kesäteatteri), yritysten monipäiväisiä 100-vuotisjuhlia tai muita tilaisuuksia. Elämys- ja matkailumarkkinoinnissa olemme olleet mukana kiertueiden ja monipäiväisten messujen pääsisällöntuottajana. Musiikkifestivaalien tuottaminen on myös meille tuttua.\nOhjelmaa eri tilaisuuksiin\nTahtiteatteri tuottaa ohjelmia eri tilaisuuksiin yksittäisestä numerosta koko illan ”show-kattaukseen” saakka.\nTuotamme TV-mainoksia ja sisältöjä käyttöönne. Teemme kaikkea sosiaalisesta mediasta koulutukseen. Juhlien, tilaisuuksien ja seminaarien taltiointi ja striimaus on meille tuttua hommaa.\nPuhelin 040 5560 550 | info@tahtiteatteri.com


Microsoft Viva mahdollistaa entistä paremman työpäiväkokemuksen\nMicrosoft 365, Etätyö, Digitaalinen työympäristö\n05.02.2021 | Jari Kopakkala\nJuuri julkaistu Microsoft Viva on neljän sovelluksen alusta, joka mahdollistaa entistä paremman digitaalisen työpäiväkokemuksen. Microsoft Viva tarjoaa työkaluja oppimiseen, hyvinvointiin ja tiedon parempaan löydettävyyteen. Vivan uudet toiminnallisuudet integroituvat suoraan osaksi Microsoft 365 ja Microsoft Teams -ympäristöjä. Osa Microsoft Viva -sovelluksista on jo julkaistu ennakkoversiona ja loput julkaistaan myöhemmin tänä vuonna. Alla listattuna Microsoft Vivaan sisältyvät uudet työkalut sekä lyhyt kuvaus niiden tuomista mahdollisuuksista.\nViva Connections parantaa tiedon löydettävyyttä. Kyseessä on Microsoft Teamsiin integroitava lisäosa, joka mahdollistaa pääsyn yksilöityyn digitaaliseen työympäristöön. Viva Connectionsin avulla sisäiset materiaalit on mahdollista tuoda helposti työntekijöiden saataville. Sovelluksesta julkaistaan työpöytäversio maaliskuussa ja mobiiliversio myöhemmin tämän vuoden aikana.\nViva Insights tarjoaa käyttäjälle personoituja suosituksia, jotka auttavat ylläpitämään hyvinvointia työpäivien aikana. Viva Insights suosittelee muun muassa taukoja, oppimiseen keskittymistä sekä vahvistamaan vuorovaikutusta muiden kollegoiden kanssa. Jokaiselle käyttäjälle yksilöidyt suositukset ovat vain käyttäjän itsensä nähtävissä. Viva Insightsin ennakkoversio on jo saatavilla Microsoft 365 -käyttäjille.\nViva Learning on nimensä mukaan koulutuksiin ja ammatilliseen kehittymiseen keskittyvä sovellus. Sen avulla kaikki yrityksen sisäiset ja kolmannen osapuolen koulutusmateriaalit on mahdollista hallinnoida keskitetysti työntekijöiden saataville. Sovelluksesta on julkaistu ennakkoversio osalle Microsoft 365 -käyttäjistä.\nViva Topics on tekoälyä ja dataa hyödyntävä sovellus. Viva Topics parantaa tiedon löydettävyyttä kuten Viva Connections, mutta hieman eri kulmalla. Sovellus tuo yhteen haettuun aiheeseen keskittyviä dokumentteja, keskusteluita, videoita ja ihmisiä. Viva Topics on jo nyt saatavilla Microsoft 365 -ympäristöihin.\nKiinnostuitko? Jätä meille yhteydenottopyyntö, niin keskustellaan lisää.\nKirjoittaja Jari Kopakkala


Tehopäivät 2022 - Moottoripyörävarusteet netistä - Eurobiker - Hyvät verkkokauppa-tarjoukset moottoripyöräkypärät ym.\nTervetuloa messiin viettämään Eurobikerin tehopäiviä jotka järjestetään yhteistyössä MotOrgin kanssa. Tehopäivät pidetään Antaksentiellä Eurobikerin myymälässä ja myymälän edustalla lauantaina 11.6. Verkkokaupassa tarjoukset jatkuvat sunnuntaihin 12.6. asti joten ei hätää vaikka et pääse paikanpäälle.\nOsana tehopäiviä järjestämme kaikille motoristeille mahdollisuuden penkittää prätkäsi ilmaiseksi!\nPRÄTKÄN PENKITYKSEN SPEKSIT:\nPenkitys tapahtuu Eurobikerin myymälän edustan parkkipaikalla (Antaksentie 4 B, 01510 Vantaa). Ajankohta on 11.6. kello 10-16.\nMotOrg ja Prätkäpaja Oy tuo Antaksentien parkkikselle penkin ja ammattitaitoisen mittaajan. Dyno on malliltaan MJP 2100 ja se mittaa tehon ja väännön takarenkaalta. Mitattavalla teholla ei käytännössä ole ylärajaa mutta pyörän akseliväli ei saa ylittää 1,90 m rajaa.\nTapahtuma ja tehonmittaus on tarkoitettu ihan kaikille motoristeille, pyörän mallista, tyylistä, kuutioista tai tehoista riippumatta. Eikä maksa mitään (lue: ilmainen).\nPenkkiin pääsee millä tahansa moottoripyörällä, alkaen piikeistä eikä ylärajaa ole.\nRohkeasti vaan mukaan, tavoitteena on mitata tehot parista sadasta moottoripyörästä saapumisjärjestyksessä. Siis mopo jonoon, penkkiin, kunnon rykäisy ja tulokset taululle. Halutessasi voimme myös mitata pyöräsi melut ns. Ahvenistosäännöillä.\nTarjolla on myös ”kahvia ja pullaa” niin kauan kuin tavaraa riittää.\nEUROBIKERILLA TAPAHTUU 11.6. - 12.6.\nKaikille ostoksen tekijöille ilmainen jäätelötuutti pakastealtaasta kesähelteitä helpottamaan!\nKaikki Sweep-brändin tuotteet myymälän OUTLET osastolta vähintään -50%!\nMyymälässä ja verkkokaupassa 11.6. - 12.6.:\nKaikille ostoksen tehneille tai verkkokaupasta tilaaville ilmainen MUC-OFF visiirinpuhdistusaine kaupan päälle! Lisää puhdistusaine ostoskoriin ja käytä alennuskoodia "TEHOPV" niin saat sen veloituksetta.\nTarjouksia tällä sivulla (tarjoukset tulee näkyville 11.6!)\nNäytä: 3 4 24 200 tuotetta sivulla\nSchuberth C4 Basic, valkoinen\nSchuberth C4 Basic, mattamusta\nGianni Falco Liberty 2.1 vedenpitävä ajokenkä


Vaikuta vapauttavasti — AnttiRaunio\n11.10.2014 20:07 Antti Raunio\nOlen taistellut jo useita vuosia näiden jatkoaikojen säilyttämisen puolesta. Olemme onnistuneet saamaan useita erävoittoja matkan varrella. Yksi merkittävä oli silloin kun entinen sosiaali- ja terveysministeri, Guzenina-Richardson, ilmoitti julkisesti, että aukioloajat eivät olisi vaarassa uudessa alkoholilaissa. Valitettavasti heti ministerin eron jälkeen, keväällä 2013, kävi erittäin selväksi, että virkamiehet palauttivat aukioloaikojen leikkaukset pöydälle.\nMiksi sitten olen niin jääräpäisesti tällaista uudistusta vastaan? Monet kollegani ovat todenneet, että aikaisemmat sulkemisajat saattaisivat jopa hyödyntää alaa, sillä ne säästäisivät esimerkiksi ns. kalliita sunnuntaitunteja. Itse näen kysymyksen huomattavasti laajempana. Mielestäni me suomalaiset emme tarvitse viranomaisia kertomaan, mihin aikaan meidän tulisi mennä koteihimme nukkumaan. Meillä on Suomessa loistava, kansainvälisen vertailun kestävä ravintolakulttuuri. Aikaisempien sulkemisaikojen myötä antaisimme maailmalle vain kuvan kansasta, joka tarvitsee holhousta päättäjien toimesta. Tuollainen kuva ei todellakaan edistä maamme houkuttelevuutta matkailukohteena. Oikein hoidetussa turismissa näenkin suuriakin kasvumahdollisuuksia. Tähän tarvitsemme luonnollisesti Mekin (Matkailun edistämiskeskus) lisäksi kaikki yrittäjät yhtenä rintamana mukaan. Suomi on paljon muutakin kuin Lappi!\nUsein kuulen myös vasta-argumenttina sen, että ennen vanhaan, yökerhojen mennessä kiinni aikaisemmin, myös asiakkaat tulivat aikaisemmin. Fakta on kuitenkin se, että jo 80-luvulla kotimaassamme oli lähes 40 anniskeluravintolaa, jotka saivat olla auki klo 04:00 saakka. Nykyään myös elämänrytmimme on muuttunut. En ota kantaa siihen onko se hyvä vai huono asia, mutta näin vain on ja ravintoloiden aikaisemmat sulkemisajat eivät sitä tule muuttamaan takaisin kultaiselle 60-luvulle. Suuri osa kaupoista on nykyisin auki paljon myöhempään kuin tuolla kultaisella 60-luvulla, eikä kauppojen kassoilta ehdi yökerhoon yhtään sen aikaisemmin, vaikka yökerhot menisivätkin jatkossa kiinni jo klo 01:30.\nVirkamiehiltä loppui jo vuosia sitten alkoholipoliittiset perustelut anniskeluravintoloiden aukioloaikojen supistamiselle. Jopa itse THL:n entinen pääjohtaja Pekka Puska totesi, ettei kulutetun alkoholin määrä ole niin suuri jatkoaikapaikoissa, että se olisi perustelu aukioloaikojen supistuksille. Tämän johdosta yksi viime vuosien äitihahmo ravintoloiden aukioloaikojen leikkaamisidealle, sisäministeri Päivi Räsänen, toikin poliisin resurssipulan esiin. Monien viranomaisten tavoin, uskon itse kuitenkin siihen, että ihmisten häätäminen aikaisemmin valvotuista anniskelutiloista koteihinsa ei helpota resurssipulaa. Tästä on maailmaltakin kokemusta. Esimerkiksi Islannissa Reykvikin poliisipäällikkö toivoi ravintoloille vapaampia aukioloaikoja viikonlopuksi, jotta heidän resurssinsa riittäisivät.\nTiedän, että asioihin voi vaikuttaa vapauttavasti! Poliitikkomme kaipaavat nyt kansalaisten tukea, sillä muuten he joutuvat alistumaan virkamiesten ehdotuksiin kuten kävi nyt paljon kritiikkiä herättäneen uuden alkoholinmainontaa koskevan markkinointilain kanssa. Allekirjoittamalla kansalaisaloitteen koskien ravintoloiden aukioloaikoja, olet mukana kehittämässä maatamme pois holhousyhteiskunnasta kohti mielenkiintoista ja liberaalimpaa Suomea. En usko, että ravintoloiden aukioloajat tekevät toisaalta maastamme turvallisempaa, mutta itse eläisin mieluummin vapaassa Suomessa kuin tulevassa holhousyhteiskunnassa!\nEspoossa 11. lokakuuta 2014


14.9.2017 Kouvojen järjestämä perinteinen juniorikoripalloturnaus on tänä vuonna ensimmäistä kertaa Tykkimäki-turnaus. Ilmoittautuminen turnaukseen on jo hyvässä vauhdissa, mutta vielä ehtii mukaan.\nXXVI Tykkimäki-turnaus pelataan 17.–19.11.2017 Kouvolassa. Sarjat ovat B-junioreista supermikroihin. Imoittautuminen on avoinna 19.10 asti. Tällä hetkellä turnaukseen on ilmoittautunut pitkälti toista sataa joukkuetta.\nMikrojen A-sarja on tarkoitettu pidempään pelanneille ja B-sarja vasta-alkajille.\nSupermikrojen sarjassa pelaamme sovelletuilla säännöillä. Korin korkeus on noin 2m ja pallon koko 3. Ottelut pelataan 4vs4 eikä valmentajan kentällä olosta aiheudu seurauksia.\nVälineistöä on siis muokattu pelaajien suhteellinen koko huomioiden.\nTurnauksen oheisohjelmassa valmentajien illanvietto, kisadisko, sekä mahdollisuus Tykkimäen Actionpark vierailuun.\nLisätiedot ja ilmoittautuminen: https://tykkimakiturnaus.torneopal.fi/taso/ilmoitajoukkue.php


Näin opetellaan haastamaan normeja – Libero\nteksti ja kuvat Saana Lind\nIhmisoikeus- ja kansalaisjärjestö Seta julkaisi alkuvuodesta Normipyöritys-menetelmän, jonka avulla voi käsitellä sukupuoliin, seksuaaliseen suuntautumiseen sekä pari- ja perhesuhteisiin liittyviä normeja.\nNormit ovat käsityksiä siitä, millaisia ihmiset ovat ja millaisia heidän tulisi olla. Ne vaikuttavat meihin kaikkiin, huomasimme sitä tai emme, ja saatamme syrjiä ihmisiä ja asettaa heitä eriarvoiseen asemaan normien perusteella. Tämän takia normeja on tärkeä tunnistaa ja haastaa. Normien tunnistaminen ja haastaminen on yksi askel kohti tasa-arvoisempaa ja yhdenvertaisempaa maailmaa.\nNormipyörityksessä on käsittelyssä viisi normia: sukupuoli-, hetero-, suhde- , perhe- ja binäärinormi. Menetelmässä on viisi vaihetta ja sen kulkua ohjaa fasilitaattori, joka huolehtii pelin kulusta, materiaalien jaosta ja varmistaa, että kaikki pääsevät osallistumaan keskusteluun.\nNoppaa heittämällä tai pulloa pyörittämällä arvotaan kullekin osallistujalle työstettävä normi. Osallistujat valitsevat haluavatko he totuuden vai tehtävän: totuuden valinneet kertovat oman kokemuksensa tai keksivät fiktiivisen esimerkin, tehtävän valinneet taas saavat materiaalin, josta etsiä normia kuvastava näkökulma.\nNormipyörityksen taustamateriaaliksi Seta on kerännyt esimerkiksi otteita erilaisista artikkeleista ja oppikirjoista, mutta fasilitaattori voi kerätä myös omaa materiaalia. Purkukierrokselle käydään kunkin normi lävitse ja keskustellaan mitä tulisi muuttaa tai tehdä toisin ettei tehtävämateriaali tai tilanne olisi normittava.\nMoni elää normien mukaan\nKokeilin Normipyöristystä kahden ryhmän kanssa. Ensimmäisellä kertaa pelaajia oli kuusi ja pelaajat olivat alle 30-vuotiaita nuoria ja toisella kertaa pelaajina oli neljä noin 30-vuotiasta henkilöä. Kokeilimme Normipyöritystä tutussa ja luotettavassa porukassa, joten esimerkiksi totuuden kertominen ja kokemusten jakaminen oli helppoa. Molemmissa ryhmissä oli henkilöitä, jotka olivat jo perehtyneitä normeihin ja tunsivat ne hyvin ja joille normien haastaminen oli tuttua. Tehtävämateriaaleista normit löytyivät helposti ja ratkaisut, miten materiaalia tulisi muuttaa ei-normittavaksi, syntyivät nopeasti.\n”Nää ihmiset oikeesti elää näin,” kuului kommentti, kun taustamateriaalia läpikäydessä saatiin muistutus siitä, että osa ihmisistä todella elää normien mukaista elämää. Luetaan lehdestä artikkeli, joka kertoo, että nuorella ihmisellä on yhden illan juttuja, josta siirrytään seurusteluun ja parisuhteeseen ja sitoudutaan toiseen henkilöön sillä ajatuksella, että yhdessä ollaan koko loppuikä, jonka jälkeen perustetaan yhteinen koti.\nToinen artikkeli kertoo, että suomalainen nainen on hyvin vaativa ja miehen on päästävä miesporukkaan vapautumaan uhrauduttuaan ensin perheensä hyvinvoinnin puolesta. Kolmannessa artikkelissa kerrotaan, että tytöt ovat parempia käsitöissä ja pojat tykkäävät esiintyä suurelle joukolle.\nNäiden artikkeleiden antaman tiedon kyseenalaistaminen voi olla hyvin vaikeaa, mikäli normit eivät ole tuttuja eikä ole tietoa siitä, että normeja ei tarvitse noudattaa.\nRyhmissä oli aikuisia henkilöitä, jotka ovat jo aikansa seuranneet yhteiskunnan normittunutta keskustelua ja jotka ovat kohdanneet itsekin syrjintää normien vuoksi. Osa taustamateriaalista saikin osallistujia turhautumaan ja useaan tehtävänä olleeseen artikkeliin paras ratkaisu olisi ollut se, ettei sitä olisi alun perin tarvinnut kirjoittaa tai julkaista ollenkaan tai sen kirjoittaminen olisi pitänyt aloittaa täysin alusta.\nNormipyöritys-menetelmä on suunnattu nuorimmillaan yläkouluikäisille, joten keskustelua heräsi siitä, miten itse olisi osannut nuorempana käsitellä normeja. Keskustelussa nousivat esille myös omat kokemukset koulujen huonosta ja puutteellisesta seksuaalikasvatuksesta ja toivottiin, että omina kouluaikoina olisi ollut jotain Normipyörityksen kaltaista. Menetelmä saa aikaan hyvää keskustelua, mutta saattaa myös saada aikaan turhautumista ja tuoda mieleen huonoja muistoja kouluajoilta tai itse koetusta syrjinnästä.\nSetan tarjoamia taustamateriaaleja on 18 kappaletta; materiaaleissa on muun muassa uutisia, kolumneja, artikkeleita eri medioista ja otteita oppikirjoista. Vaikka otos on melko pieni ja aiheet rajattuja, tulee materiaalia läpi käydessä selväksi, miten vahvasti normit näkyvät mediassa ja oppimateriaaleissa.\nNormipyörityksen avulla on mahdollisuus oppia normien tunnistamisen ja haastamisen lisäksi myös medialukutaitoa ja mediakriittisyyttä. Normit eivät synny tyhjästä ja medialla on suuri vaikutus normien luomisessa ja ylläpitämisessä.\nKoska normit vaikuttavat vahvasti yhteiskunnassamme ja ohjaavat ja rajaavat elämäämme niin sukupuolten, seksuaalisuuden kuin ihmissuhteidenkin osalta, olisi Normipyöritystä hyvä ja tarpeellista kaikkien kokeilla. Parhaimmillaan opit, mitä normit ovat, miten ne vaikuttavat sinuun ja muihin, miten yhteiskunta, media ja jokainen itse normittaa ihmisiä ja miten normeja voi haastaa.\nKirjoittaja on Vaasan Setan puheenjohtaja. Normipyörityksen ja taustamateriaalin voi ladata täältä.\n← Lapset kestävät ja sopeutuvat kuin supersankarit Tämän vuoksi lastentarhanopettajat marssivat ulos päiväkodeista →\nSeksi-Cessi: Maalaisjärjellä ajateltuna sukupuoli on valtavan monimuotoinen


Näyttelijälegenda Olympia Dukakis on kuollut\nJUURI NYTMoottoripyöräilijän kaahailun nolo päätös tallentui videolle – lopulta pyörä ei enää kääntynytSUORA LÄHETYSVälikysymys eduskunnan puitavana – ”Hallitus pettää lupauksensa” ILTALEHDEN KUNTAVAALIKONENäin löydät juuri sinulle sopivan ehdokkaan!\nNäyttelijälegenda Olympia Dukakis on kuollut – voitti Oscar-palkinnon yllättävästä hittielokuvasta\n02.05.2021 klo 1:10\nArvostettu näyttelijä menehtyi vappupäivänä.\nNäyttelijälegenda Olympia Dukakis on kuollut. AOP\nYhdysvaltalaisnäyttelijä Olympia Dukakis on kuollut 89-vuotiaana. Hän kuoli lauantaina 1. toukokuuta New Yorkissa.\nSuru-uutisen on vahvistanut ikonisen näyttelijän veli Apollo Dukakis.\n– Rakas siskoni, Olympia Dukakis, nukkui pois tänä aamuna New York Cityssä, veli kirjoittaa Facebook-päivityksessään, jossa hän kertoo siskonsa terveyden heikenneen viime kuukausina.\n– Hän on vihdoin rauhassa ja aviomiehensä Louisin luona.\nDukakisin aviomies, näyttelijä Louis Zorich menehtyi vuonna 2018. Vuonna 1962 avioituneella parilla oli yksi tytär ja kaksi poikaa.\nDukakis oli arvostettu näyttelijä, joka teki merkittävän uran niin elokuvakankaalla kuin teatterilavoilla. Hänet nähtiin myös useissa televisiosarjoissa.\nDukakis voitti Oscar-, Golden Globe- ja Bafta-palkinnot parhaasta naissivuosasta elokuvasta Kuuhullut, joka oli yllättävä hittielokuva ilmestymisvuonnaan 1987.\nSamasta elokuvasta Cher voitti naispääosa-Oscarin. Dukakis esitti elokuvassa Cherin roolihahmon äitiä.\nCher, 74, muistelee edesmennyttä kollegaansa Twitterissä.\n– Olympia Dukakis oli hämmästyttävä, Oscar-palkittu näyttelijä. Olympia esitti äitiäni Kuuhulluissa ja vaikka hänen roolinsa oli kärsivän vaimon, me nauroimme koko ajan, Cher kirjoittaa.\n– Hän kertoi minulle, kuinka PALJON hän rakasti Louisia, hänen komeaa, lahjakasta aviomiestään. Puhuin hänen kanssaan kolme viikkoa sitten. Lepää rauhassa, rakas.\nJos Cherin tviitti ei näy, sen voi käydä lukemassa täältä.\nDukakis muistetaan lisäksi muun muassa elokuvasta Teräskukat, jota hän tähditti Julia Robertsin, Sally Fieldin, Dolly Partonin, Shirley MacLainen ja Daryl Hannahin kanssa.\n– Mitä muuta voin sanoa kuin, että rakastin häntä? Kaikki rakastivat häntä. Hän oli lahja. Uniikki ja lahjakas ja ainoa laatuaan. Lepää rauhassa, ystäväni Olympia, Sally Field tviittaa.\nJos Fieldin tviitti ei näy, sen voi käydä katsomassa täältä.\nMyös Yhdysvaltain elokuva-akatemia on huomioinut Dukakisin poismenon.\n– Olympia Dukakis toi lämpöä, huumoria ja säkenöivää älyä lavalle ja valkokankaalle lähes 60 vuoden ajan, mukaan lukien sarjassa unohtumattomia rooleja elokuvissa Teräskukat, Tales of the City ja Kuuhullut, josta hän voitti Oscarin parhaasta naissivuosasta. Häntä jäädään kaipaamaan, elokuva-akatemia toteaa.\nDukakisin viimeisin roolityö on Netflixin Tales of the City -minisarjasta vuodelta 2019. Dukakis esitti sarjassa saman roolin kuin samannimisessä elokuvassa, ja ne pohjautuvat Armistead Maupinin romaaneihin.\nOlympia Dukakis ja Cher voittivat Golden Globe -palkinnot elokuvasta Kuuhullut, jossa he esittivät äitiä ja tytärtä. Lisäksi he voittivat myös Oscar-palkinnot samasta elokuvasta. MPNC


Metku.net • View topic - Osaaks kukaan neuvoa täs modaukses?\nIt is currently 28.05.2020 14:03\nOsaaks kukaan neuvoa täs modaukses?\nk.säädin pc:hen olis kiva\nPost subject: Osaaks kukaan neuvoa täs modaukses?\nPosted: 06.04.2004 20:29\nTietääks kukaan mitään linkkiä tai modaus ohjetta jossa kerrottaan miten ton "xbox dvd remote controllin" saa kiinni pc:n usb:hen tai voisko joku tehdä semmoset ohjeet? Tuolta yhelt sivut löyty ajurit muttei ohjetta. Kiitoksia kaikille jo etukäteen\nPosted: 06.04.2004 20:32\nNo äkkiä tuntuisi, että ihan samalla tavalla istuu USB liitin sinne kuin tällaisessa peliohjaimessa. Pinnijärjestyshän on sama joten siihen vain rinnalle kaapelia juottamaan ja ohjailemaan.\nPosted: 06.04.2004 22:03\nEntä aukeaako se kansi siinä osassa helposti?\nPosted: 06.04.2004 22:09\nEmpä ole livenä koskaan kyseistä purkkia nähnyt mutta jos haluat tuon modin tehdä niin varmaan olet valmis avaamaan sen oli se sitten vaikeaa tai ei. Jos ei muuta niin purkaa vaikka osiin ja tekee sitten uuden kotelon sille jostain tai pulttaa vaikka tyhjään 5.25" etulevyyn. vaihtoehtoja on.\nPosted: 06.04.2004 22:21\nPitää yrittää kyhää. Kiitti noist tiedoist\nPosted: 09.07.2004 21:50\nJa tässä ois ajuritkin http://www.redcl0ud.com/xbcd_rc.html


Eripari maljakot ja -kynttilänjalat hankittuna! <3 – Helmikuun morsian\n15.10.2015 12.1.2016 julkaissut Henna\nPääkuvasta unohdin metalliset kynttilänjalat, jotka siis myös ostin samalla kertaa:\nKerroin taannoin käyneeni Helsingissä, mistä myös vahva hääpukuehdokas löytyi. Samalta morsiamelta ostin myös suurimman osan häihin tulevista eripari maljakoista ja -kynttilöistä. Eripari-ideaa olen pohtinut täällä.\nOli melko sattumaa, että nämä kaikki ylipäätään bongasin. Selatessani tämän vuoden hääryhmää bongasin morsiamen, joka hehkutti ihanasti menneitä häitään. Päällään hänellä oli aivan ihana puku, joten laitoin hänelle stalkkarimaisesti yksityisviestin ja kysyin olisiko mekko mahdollisesti myynnissä. (Tarkennuksena: tää oli ensimmäinen morsian, jolta puvusta kysyin, että ei ole yleensä tapana 😀 ) No olihan se ja siinä jutellessamme hän mainitsi myös myyntiin tulevista maljakoista ja kynttilöistä. Nekin olivat just eikä melkein, joten sovimme että tullessani Helsinkiin tulen ostamaan ne ja sovittamaan pukua.\nEli vaikka joskus nää häähommat ei mene ihan helpoimman kautta, niin onneks käy välillä näinkin päin! 🙂\nVähän isompia maljakoita:\nJa tää pikkupurkki oli mielestäni ihan supersöpö! ❤\nPääsee korulippaaksi jo nyt 🙂\nNää maljakot on kyllä ihan lovelovelove! ❤ Parasta on, että ne ovat kaikki tosi persoonallisia, eikä keskenään montaa samanlaista ole. Morsian jolta nämä ostin, oli itse kerännyt näitä kirppareilta, joten suuren työn hän on tehnyt.\nItse maksoin näistä kaikista 40 euroa (ja jos ostan puvun niin saan ”palautuksena” näistä 20e, jolloin hinnaksi jää vain 20e).\nYksittäin ostettuna nämä pienimmät maksaisivat kirppareilla noin 0.5-3 e/kpl, joten koska näitä taitaa olla vajaa 50kpl, on hinta mielestäni erittäin hyvä. Varsinkin kun on noita isompiakin maljakoita mukana. Lisäksi sain kaupan päälle kuvissakin näkyvät kaitaliinat. Eli aika huippudiili!\nJatkan vielä keräilyä, sillä haluan pöytiin paaaljon tuikkuja ja maljakoita. Mutta helpottavaa kun on näin paljon kerralla kasassa! 🙂 Luulen, että lasiset maljakot ja kynttilänjalat alkaa olla jo hoidossa, mutta erityisesti noita metallisia toivon löytäväni vielä lisää.\nOtan myöhemmin vielä kuvan pöytäkoristeista in action, kunhan käyn ostamassa harsokukkaa testaukseen.\nItselleni on tullut näistä maljakoista ja kynttilänjaloista jo kaksi ostokyselyä, joten jos joku miettii jaksaako lähtee keräämään näitä kirppareilta, niin varmasti saa kyllä häiden jälkeen myytyä! 🙂\n15 kommenttia artikkeliin ”Eripari maljakot ja -kynttilänjalat hankittuna! <3”\nMäkin ostin eräältä morsiamelta 40 kappaletta erilaisia pyöreitä pitsiliinoja 25€:lla. Hän oli itse miehensä kanssa keränneet kaikki kirppiksiltä. Kauhea homma ois ollu lähteä keräilemään niitä erikseen itse. Oon aika tyytyväinen löytöön ja moni onkin jo kysynyt saako ostaa osan liinoista häiden jälkeen 🙂\nHyviä löytöjä oot siis tehnyt! Missä sä noita jemmailet siihen asti, että teillä on häät?\nOon muuten nauranut, että tämähän ohjaa mut automaattisesti tuonne wordpressin tilille, mutta mää oon kyllä se tyyppi, joka kirjottaa sitä insinöörin morsian -blogia bloggerissakin 😉\nTällaiset löydöt on kyllä parhaita! Mie joskus katoinkin tuota wordpress-blogias ja ihmettelin että missäs hääjutut 😀 Mutta tosi hyvältä näyttää tuokin blogi, että ei vahinkoa vaikka eksyiskin osoitteesta 😀\nJa tosiaan, meinasinkin kirjoittaa postauksen loppuun, että enää ei olekaan muuta ongelmaa kuin säilytellä näitä 😀 Nää maljakot ja kynttilänjalat on nyt laatikossa parvekkeella, mutta esim tikapuut on meidän kaksion supertilavassa keittiössä 😀 Jotain hyvääkin ois tietysti ollut järkätä ne häät jo nyt helmikuussa…\nMites, oisitko valmis vuokraamaan näitä välissä? 😀 (en ole perillä itsekään, miten tosissani tätä kysyn)\nUpeita löytöjä kyllä ja tosi kivan näköisiä 🙂\nIhan fiksu kysymys! 😉 Toki se onnistuu 🙂\nHahaa, nyt kun teillä häät siirtyikin, niin mähän voisin ensi kesän jälkeen kaupata kaikki meille kerätyt eripari maljakot, pullot, ja kynttilänjalat! 😀 Tosin meillä on jonkinverran värikästä lasia, sellaista vanhaa harmahtavaa violettia, ym. Ja kynttilänjalat ovat kaikki messinkisiä. Mutta näyttääpä siltä että moni muukin on tästä teemasta viehättynyt, ehkei tarvitsekaan pelätä etteikö omia kirppislöytöjä saisi heinäkuun jälkeen kaupaksi 🙂\nNo ei lainkaan huono idea! 😀 Varsinkin noi messinkiset kynttilänjalat ehdottomasti kelpais! Ja kieltämättä tää eriparisuus näyttää viehättävän nyt, aivan varmasti saa kaikki myytyä 🙂 Millainen väritys teillä on pöydissä, onko muutenkin violettia vai onko nuo lasipullot siellä väripilkkuina?\nMä luulen että tää eriparisuus ja vintage alkaa olla aika kasvava trendi, joten hyvä meille 😀 meille ei tule mitään tiettyä väriteemaa, mutta ajatuksissa on murrettuja ja haalistettuja sävyjä, paljon lehtivihreää, messinkiä ja kultaa.\nNiinpä 🙂 Ehkä tää taantuma lisää kierrätysmuodin suosiota häidenkin osalta 😀 Oih kuulostaa tosi kivalta toi teemaväritys, pitääpä heti käydä kurkkimassa pinterestiä noilla hakusanoilla 🙂\nMahtava löytö! Itsekin olen suosinut käytettynä hankkimista. Olen hankkinut karkkibuffetin karkkikippoja (just sellaisia, joita joskus oli kioskeissa ja mistä ostettiin markalla noita salmiakkeja ja viidelläkymmenellä pennillä noita hedelmäkarkkeja), kolme isoa kehystä joihin saa vaikka menun ja ohjelman ja baarivalikoiman, valkoiset pöytäliinat, helminauhan kaulaan, hääkengät ja mitäköhän vielä Facebookin hääkirppiksiltä ja kierrätyssivuilta. Aion myös hyvänä säilyneet tavarat laittaa kiertoon eteenpäin samaisten kanavien kautta. Mikä järki ostaa kaikki aina uutena?\nIhan samaa oon miettiny Ellu, paras ratkasu ostaa käytettynä! Häärompe on niin kertiskamaa muutenkin että sehän just nimenomaan kannattaa kierrättää monen ihmisen kautta 🙂\nNiinpä! Ja kun se tavara ei sinä yhtenä päivänä mihinkään kulu, niin olisi sulaa hulluutta ostaa tavaraa vain yhtä päivää varten.\nKiitos! 🙂 Haha heti tuli flashbackit tuosta ostotapahtumasta 😀 Toi oiskin ihan hauska teema karkkibuffetille, johonkin tauluun teksti: ”Viidelläkymmenellä sentillä noita ja kahdellakymmenellä noita… eikun ota mitä haluat! Me tarjotaan! T. Virtaset”\nMutta tosi hyvin ootte tehny jo löytöjä! 🙂 Samaa teemaa itsekin kannatan, mietinkin että en ole vielä tainnut ostaa mitään uutena kaupasta häitä varten. Toivottavasti ei tarvitsekaan! Toivottavasti kierrätyshäät on seuraava häätrendi 🙂\nHyvä löytö, kivempi noin, että löytyi monta kerralla! Ihania, kaikki! Tuli mieleen että nuo voi maalata läpikuultavalla lasimaalilla vaikka yhteneväiseksi. En ole kokeillut, mutta voisi kokeilla.\nOnneksi ei tarvinnut huolehtia maljakoista, sillä en olisi ikimaailmassa raaskinut niistä luopua ja ne olisivat käytävien tukkona vieläkin.\nAnteeksi, että tuun tänne kuvan alle huutelemaan (ilmeisesti ollut sullakin tapana ;)), mutta oisitko ollut halukas myymään näitä eteenpäin häiden jälkeen? 😀 Itse tällä hetkellä etsinnässä erilaisia maljakoita ja kyntelikköjä. Mikähän siinä on, että sillon kun jotain etsii, niin kirpparit huutaa tyhjyyttään? 😀\nHeippa! Pahoittelut vastauksen viipymisestä. Huutelu kuviin on ehdottoman ok ;D Näistä maljakoista ja kynttilöistä on tullut aika monta kyselyä sähköpostiin ja oon luvannut ilmoittaa heille kun nämä meiltä vapautuisi. Eli todennäköisesti ehtivät mennä, mutta palaan asiaan mikäli ei ole ottajia tuossa vaiheessa 🙂


MuutosKoulutus - Suomi.fi\nkun henkilöstöä lomautetaan toistaiseksi ja paluu aiempaan työhön on epävarmaa.\nvoidaan liittää muihin yritys- ja työvoimapalveluihin, yrityksen kehittämispalveluihin, palkkatukeen tai oppisopimukseen.\nKoulutusohjelma räätälöidään osallistujien tarpeiden mukaan. Työ- ja elinkeinohallinto osallistuu koulutuksen sisällön suunnitteluun ja hankkii kouluttajan. Työ- ja elinkeinohallinto ja työnantaja seuraavat yhdessä koulutuksen toteutuksen etenemistä ja laatua.\nMuut vastuuorganisaatiotPirkanmaan elinkeino-, liikenne- ja ympäristökeskus, Pohjois-Savon elinkeino-, liikenne- ja ympäristökeskus, Satakunnan elinkeino-, liikenne- ja ympäristökeskus, Uudenmaan elinkeino-, liikenne- ja ympäristökeskus, Lapin elinkeino-, liikenne- ja ympäristökeskus, Keski-Suomen elinkeino-, liikenne- ja ympäristökeskus, Hämeen elinkeino-, liikenne- ja ympäristökeskus, Etelä-Savon elinkeino-, liikenne- ja ympäristökeskus, Varsinais-Suomen elinkeino-, liikenne- ja ympäristökeskus, Pohjanmaan elinkeino-, liikenne- ja ympäristökeskus, Kaakkois-Suomen elinkeino-, liikenne- ja ympäristökeskus, Etelä-Pohjanmaan elinkeino-, liikenne- ja ympäristökeskus, Kainuun elinkeino-, liikenne- ja ympäristökeskus, Pohjois-Pohjanmaan elinkeino-, liikenne- ja ympäristökeskus, Pohjois-Karjalan elinkeino-, liikenne- ja ympäristökeskus


Hinta: 32.60 €\nSuojakerroin 15. Suojaa UVA -ja UVB-säteiltä. Ylellisiä öljyjä ja mehiläisvahaa sisältävä huuli -ja ulkoilupuikko päivittäiseen käyttöön koko perheelle! Aurinkopuikko pitää huulet joustavina ja kosteina estäen huulten kuivumista ja rohtumista. Säännöllisesti käytettynä ennaltaehkäisee huuliherpeksen puhkeamista. Antaa erinomaisen suojan herkille ihoalueille kuten poskipäät, korvat, nenä, jne. Antaa kauniin kiillon huulipunan alle tai yksistään käytettynä.\nKäyttöohje: Käytä aina kun huulesi tuntuvat kuivilta ja rohtuneilta.Erinomainen suoja myös talven viimaan ja pakkaseen herkille ihoalueille.\nVinkki: Pika-apu kuiville kantapäille ja kynsinauhojen hoitoon.\nSisältää: Kookos-ja kasvirasvoja, mehiläisvahaa, risiniiniöljyä, UVA-UVB orgaaniset aurinkosuoja-aineet, manteliöljyä, karitepuun hehelmää, E-vitamiinia, vadelmauutetta, piidioksidia(peltokortteesta), omega 9,6,3rasvahappoja, A-vitamiinia, antioksidanttia\nINCI: Hydrogenated Coco-Glycerides, Cera Alba, Ricinus Communis Seed Oil, Octocrylene, Prunus Amygdalus Dulcis, (Sweet Almond)Oil, Ethylhexyl Methoxycinnamate, Butyrospermun Parkii(Shea Butter), Butyl Methoxydibenzoylmethane, Tocopheryl Acetate, Aroma, Silica, Retinyl Palmitate, Arachis Hypogaea(Peanut)Oil, Tocopherol


Makumuistoja Unkarista – oluella silattu paprikamakkarapata - Olutposti\nJuoma ja ruoka • 11.9.2019 08:22 • Anikó Lehtinen\nMakumuistoja Unkarista – oluella silattu paprikamakkarapata\nUnkari on lager-oluen maa, ja paikalliset tuhdin tuliset pataruuat ovatkin oivaa olutruokaa. Kokeile tätä perinteistä ja maukasta pataa raikkaan vaalean lager-oluen kera. Pata on helppo tehdä, ja siihen voi lisätä kauden kasviksia maun mukaan. Tiesitkö, että tätä pataa kutsutaan sen päämausteen mukaan unkariksi sanalla paprikás?\n200 g tulista makkaraa, vaikka chorizoa\n2 dl miedosti humaloitua lager-olutta\nKuutioi makkara. Kuori ja viipaloi perunat. Pieni sipuli. Kuullota runsaassa öljyssä sipuli läpikuultavaksi, lisää paprikajauhe ja sekoittele hetki. Lisää sitten makkarakuutiot sekä perunat ja paista niitä hetki. Lisää olut ja anna lämmetä hetki. Lisää sitten vettä niin että makkarakuutiot ja perunat peittyvät kokonaan. Anna kiehahtaa ja kuori rasva padan päältä. Lisää tomaattipyre ja mausta. Anna hautua kunnes perunat niin pehmeitä että ovat hieman hajonneet ja näin suurustaneet liemeä. Tarjoa kuumana. Jos haluat, niin nokare creme fraisea tuhdintaa keittoa. Tarjoa kuumana rapeakuorisen leivän ja kylmän lager-oluen kanssa. Hyvä ruokajuoma on myös saksalaistyylinen vehnäolut.\nVINKKI: Jos ei makkara miellytä, niin possusta/naudasta syntyy myös oiva versio. Vegeversion saat kun korvaat lihan ruskeilla pavuilla tai herkkusienillä.


the best shampoo ever ?! | KIDULT\nthe best shampoo ever ?!\nVihdoin viimeinen mutta ei todellakaan vähäisin tuote, joka kesäkuussa paljastui lushin lähettämästä laatikosta: Karma Komba -kiinteä shampoo. Mistä mä edes aloittaisin?\nAjatus hiusten pesemisestä tollasella kiinteellä palalla shampoota oli ensiks tosi outo mutta heti ekan kerran jälkeen en oo voinut kun ylistää tota tuotetta. Käytännössä tossa on melkein kaikki mitä voi vaan toivoo. Ton shampoon takia mun hiukset ei oo ollu suihkun jälkeen siinä hirveessä takkupallossa, aamulla herätessä ne on tuuheet ja helposti muotoiltavat, eikä litteenä pitkin päätä. Ennen kaikkea toi todella pesee ja puhdistaa sen tärkeimmän, eli päänahkan ja hiusten tyven, jonka vuoksi hiukset pysyy puhtaina ja rasvattomina useemman päivän jopa. Mulla ainakin hiukset on niin paksut, että nestemäiset shampoot pysähtyy heti siihen kohtaan mihin sen laittaa, eikä niillä oo toivoakaan saada hiuksia syvemmältä asti pestyä. Jos nyt joku tahdoo sen yhden huonon puolen edes, niin tuo ei oo kaikista kosteuttavin vaihtoehto, joten jonkinlaisen hoitoaineen käyttö ton lisäks voi olla ihan hyvä idea.\nSuosittelen tota todella kaikille joilla on paksut, takkuiset ja kihartuvat hiukset. Myös pahasti rasvottuville ja lättänöille hiuksille varmasti mikä tahansa tällänen kiinteä shampoo tekee ihmeitä, koska tollasella suoraan päänahan ja hiusten tyven peseminen on niin helppoa. Tuo myös kestää pidempään kuin purkillinen tavallista shampoota, mulla toi kesti n. 4 kuukautta -- pitääkin hommata pikapikaa uusi ;-)\nTästä pääsette vielä videoon, josta näkee miten toi shampoo on tehdään ja tästä videoon joka kertoo vähän tarkemmin sen käytöstä yms.\n-- tuote saatu blogin kautta / postaus ei sisällä mainoslinkkejä !\npaula sofia 18/10/15 7:24 PM\nvoi apua mieki tahdon tuollaista !!! oon joskus pessy palashamppoolla ja sen käyttö oli yllättävän helppoa! mun lättänät hiukset tarvis just tuota..:D\nNoora 19/10/15 4:48 PM\n:-D no ei kun vaan tilaamaan!\nemma 18/10/15 10:10 PM\nIte kävin vähän aikaa sitten kans lushin myymäläs ja ostin iha perus shamppoota ja nyt melkei kaduttaa etten ostanu myös tollasta koska vaikuttaa ihan sairaan hyvälle!!\nNoora 19/10/15 4:49 PM\neihän se oo myöhästä ostaa totakin itelleen ;-)\nMemilla 21/10/15 8:01 PM\nOmpa mielenkiintonen shampoo!! :O mä aina pohdin noista että vaahtooko ne ollenkaan ja kuinka riittosia ne on :D toisaalta mulla on kyl ihan huippu palasaippua kasvoille että miksei toimis hiuksilleki!\nNoora 21/10/15 9:30 PM\ntuo vaahtoo itseasiassa todella hyvin ja helposti, muutama pöyräytys märissä hiuksissa nii hyvin vaahtoo :-)


Harakan sivut: joulukuuta 2010\nKun maas on ja hanki ja järvet jäässä,\nja silmä sammunut auringon.\nKun pääsky pitkän on matkan päässä,\nja metsä autio, lauluton!\nKäy lämmin henkäys talvisäässä...\nKun Joulu on, kun Joulu on!\nTämän kauniin joululaulun on sanoittanut ja säveltänyt\nAlpo Noponen ja\nOtto Kotilainen, jotka olivat jo lapsuudenystäviä ns. parivaljakko.\nJulkaistu 18.12.10 36 kommenttia:\nSain Annalta jo jonkin aikaa sitten tällaisen kivan haasteen, mutta nyt vasta ehdin siihen perehtyyn kunnolla.\nEli tässä nyt sitten jotain minusta pienenä.. koitetaan sitten vaan muistella, tuleeko mitään mieleen näihin kysymyksiin.\nSe vastaus oli aina selvä, minusta olis tullut eläinten hoitaja ja/tai sairaanhoitaja!\nKumpaakaan ei minusta tullut, vaikka eläimiä aina silloin tällöin hoidankin, kun Otto-herra meillä kerran asustaa.Ja kaneja on meillä ollut lukuisa määrä ja marsuherrakin.\nMutta minusta tulikin sitten lastenhoitaja, eli olin aikkas monta vuotta perhepäivähoitajana ja sain hoitaa satoja lapsia, niin pieniä kuin suurempiakin.\nTyö oli hyvin antoisaa, se palkitsi heti, jos sen ansaitsin. Lapsilta saa palautetta heti ja mikä sen ihanampaa olikaan, kun sai lapseen täyden luottamuksen ja tulivat naurusuin hoitoon!\nKaikkista ihaninta oli sellanen , kun sai hoitaa lapsen vauvasta kouluikään asti. Pienimmät olivatkin 6kk vanhoja, kun tulivat ennen hoitoon.Nykyään onkin äideillä edes pikkasen pidempi äitiysloma.\nMuistan vieläkin sen hyvin, kun ensimmäiset lapset tulivat mulle hoitoon, itselläni oli vanhempi lapseni silloin 3v ja sitten tuli 6kk ikäinen vauva ja 3v tyttö ja hänen sisarensa 6kk ikäinen tyttö.\nEli mulla oli kaksi 6 kuukauden ikäistä vauvaa hoidossa ja hyvin kaikki sujui, lapset olivat kilttejä ja vanhempien kanssa sujui myös kaikki hyvin.\nJa mikä vieläkin kivaa , niin näille sisaruksille syntyi vielä yksi vauva ja häntäkin sain vielä hoitaa vauvasta lähtien.\nJa kaikkista paras on se, että saimme mieheni kanssa alkaa tälle viimeselle vauvalle kummeiksi!\nMutta eli hoitotyöhön kuitenkin sitten päädyin lopulta.\n2.Mitkä oli sarjakuvien/piirrettyjen lempparisi?\nNo, meille tuli AkuAnkka lehti isolle siskolle, niin sitähän me kaikki sitten luettiin ja katteltiin.\nIsäkin...muistan sen vieläkin niin hyvin kun isä luki AkuAnkkaa niin alkoi nauraan ihan tosi paljon, muistan sen nauruäänenkin vielä, niin maukkaan iloisen kihinän!\nKysyinkin häneltä silloin, että mitä isä nauraa, niin hän sitten kertoi ja näytti kuvankin, siinä AkuAnkka meni tosi lujaa jotain pakoon ja kintut vaan pyöri vinhaa vauhtia ympäri..tiette varmaankin ne kuvat !\nHän nauroi AkuAnkan vikkeliä kinttuja, hi hii!\nNiitä olikin mulla paljon!\nAlhaalla kuvassa olen siinä edessä ja kun kuva oli otettu, niin Marjukka (keskellä) ja Eero naapurimme alkoivat ilkkua ja huutaa mulle että Mariannelta näkyy villahousut hi hii villahousut näkyy!\nJa mua harmitti!\nSiinä kuvassa takana sivulla on mun paras kaverini Tapio lapsuudestani, mutta ei suostunut tuleen kunnolla kuvaan.\nMuistankin sen hyvin, kun koitin häntä saada kuvaan, muttei vaan tullut, hän halusi seurata tapahtumaa taka-alalla. Me oltiin samanikäisiä hänen kanssaan ja aina joka paikassa kuljettiin ja leikittiin yhdessä.\nEli näistä kuvassa olevista leikeistä tykkäsin, kaikki lelut on isän tekemiä, vaunut ja kuormaautot.\nNiillä oli hiekassa kiva leikkiä ja tehdä maatilaa ja vähän kaikkee kävyistäkin.\nKotileikki oli kivaa, kun oli pikkuset vaunut, missä vauva sai nukkua ja sitten hoidettiin eläimiä ja kotia samalla.\nMutta tykkäsin myös yksikseni kulkea pitkin ojanvarsia ja joenrantoja etsiskellen aina jotain.... eläimiä...Ja silloin tällöin aina jotain löysinkin, pulaan jääneitä...ja sain heitä auttaakkin sitten jotenkin..milloin autoin perhosen pois hämiksen verkosta, milloin koppiaisen käänsin oikeinperin, kun oli joutunut selälleen...\nJa kaikkea tällasta pientä kuitenkin.\nMutta kerran löysin talven kynnyksellä telkän jäätyneen jalastaan kiini veteen, mutta siihen tarvitsinkin sitten äidin apua jo, ja sainkin äidin sitten suostuteltua prohjaan lumihankeen pelastaan sitä telkkää, mistä taas voisinkin kertoa ihan oman tarinan.\nEn nyt muista, olenko siittä kirjoittanut blogiini vieläkään, pitääkin tarkistaa ja joskus korjata asia ja kertoa telkän tarina.\nSe on kyllä aika surullinen tarina ja vieläkin aina silloin tällöin muistan tämän kyseisen linnun, ja surettaa sen kohtalo.\nMutta joskus kerron sen teille, kunhan aikaa on enemmän kuin nyt...\nMutta tietenkin me kaikki lapset tykättiin kaikista pihaleikeistä, nurkkajussia leikittiin, kymmenentikkua laudalla , Karttua, ja mitä niitä kaikkia kivoja olikin, vaikka kuinka paljon, koskaan ei ollut sellanen tuntu, ettei ollut mitään tekemistä, sillä sitä kyllä meillä lapsilla riitti aina!\n4. Ensimmäinen musiikki-idolisi?\nNo se tietenki oli mulla Beatles yhtye ja kaikki ne ihanat pojat siinä!\nVoi että, kun se olikin niin jännää kaikki silloin pienenä /nuorena!\nMutta nämä mä muistan lapsuudestani, keräsin heistä kuvia ja liimasin vihkooni...olin kait silloin jo isompi kuin tuo kuva minusta lapsena.\nMutta korkeintaan jotain 11v!\n5.Parhaat synttärisi ja miksi?\nNo oikeestaan en muista , miten vietettiin lapsuudessa synttäreitäni, ei varmaan mitenkään ihmeellisesti, mutta jotain sellasta muistaisin, että limpsaa saatiin ja jotain muutakin hyvää, karkkia ja sellasta.\nMutta muuten on mun mieleeni jäänyt synttärini, tai hetken edellisestä päivästä, kun täytin kuusi vuotta\nEli tämän muistan niin hyvin, kun hypein kuralätäkköön paljain varpain ja Tapio katseli siinä vieressä, ja mä hypein ja huusin, että, " Mä täytän huomenna kuusi! .....Mä täytän huomenna kuusi!...Mä täytän huomenna kuusi!"\nHalusinko häntä ärsyttää, että mulla on jotain juhlaa, vai olinko niin iloinen, kun täytin sen kuusi!? Sitä en muista, mutta sen vesiprunnin muistan vieläkin!\n6.Paras joululahjasi/ muu lahja ja miksi?\nPieni ollessani, muistan sen parhaan lahjan hyvinkin...!\nNe oli nuken vaunut, sellaset aika isotkin, isä oli ne tehnyt ja vauvakin siellä taisi olla uusi, siittä en ole varma, mutta vaunut olivat ihanat ja rakkaat!\nHarmittaa vaan, kun muutettiin sitten uuteen kotiin, niin vaunut häipyivät silloin myös, niin kuin monta muutakin lapsuusmuistoa!\nÄiti ja isä eivät sitten vaan halunneet kaikkea sellasta säilyttää, mitä ei enää tarvittu.\nMutta ne nukenvaunut mua harmittaa tosi paljon ja sitten kaikki akuankka lehdet, kun meille tuli AkuAnkka lehti varmaan melkein alusta asti.\nMutta nää nukenvaunut on mun mieleeni niin jäänyt, laitan silmäni kiinni ja muistot tulevat ihan elävänä eteeni, siinä mä lykkään uusia vaunujani ja hoidan nukkeeni ja olen niin onnellinen kuin lapsi vaan voi olla!\nOIlispa tähän hieno laittaa nyt kuva niistä vaunuista, ne oli sellaset vaalean vihreet, ja punastakin oli jossain.\nMutta muistoja ei kukaan voi viedä !\n7. Mitä olisit halunnut tehdä, jota et vielä ole tehnyt?\nTää on kaikkista pahin, koska oikeestaan en tiedä sitä!\nEn kaipaa mitään, että mitä mä haluaisin tehdä paljon, mitä en ennen ole tehnyt!\nEhkä olen aika outo tyyppi sitten, mutten osaa sanoa tähän yhtään asiaa..!\nTietenkin, jos oikein pitää miettiä, niin olishan se ihan kivaa shoppailla niin, ettei tarvitsisi aina katsoa hintalappua , mutta en kaipaa sellasta kuitenkaan. Mutta oliskohan se sitten se???\nMutta haastan nyt Leijonaisen tekeen tämän saman haasteen ja Zilgan myös.\nJulkaistu 4.12.10 26 kommenttia:


Helly Hansen & Musto kampanja - säästä 25% | Watski.fi\n25% ALENNUSTA HELLY HANSEN & MUSTO TUOTTEISTA\n25% alennusta Helly Hansenin & Muston tuotteista\n*Kampanja sisältää Helly Hansenin ja Muston tuotteita kevään ja kesän mallistosta*. Hinnat voimassa 17.10. asti tai niin kauan kun tavaraa riittää varastossa.\nTakit housut ja puserot (35)\nNäkyvillä 48 kpl 48 tuotteesta.\nAurinkolasit ja lippalakit (2), Jalkineet (2), Käsineet (2), Pelastusliivit (7), Takit housut ja puserot (35),\nHelly Hansen (29), Musto (19),


Etusivu › Uutishuone › Tiedotteet › Kotimaiselle puulle on kysyntää\nTiedotteet | 19.10.2016\nJos puuta saataisiin yksityismetsistä käyttöön selvästi nykyistäenemmän, Suomen bruttokansantuote kasvaisi sadoilla miljoonilla euroilla vuosittain. Lisääntyvä kotimaisen puun käyttö toisi uusia työpaikkoja eri puolille maatamme.\nVuonna 2015 Suomessa korjattiin tukki- ja kuitupuuta 59 miljoonaa kuutiota. Teollisen ainespuun lisäksi metsistä korjattiin 9 miljoonaa kuutiometriä runkopuuta energiakäyttöön polttopuuksi ja energialaitosten tarpeisiin. Valtaosa puusta eli yli 80 % ostettiin yksityismetsistä.\nLUKEn tutkimusten mukaan Suomesta voitaisiin kestävästi korjata 85 miljoonaa kuutiota runkopuuta joka vuosi.\nSuomen metsävarat kasvavat joka vuosi enemmän kuin niitä käytetään. Hakkuumahdollisuuksista jää hyödyntämättä vuosittain noin viidennes, mikä antaa mahdollisuuden lisätä kotimaisen raaka-aineen käyttöä. Haasteena on saada puuta puuta markkinoille kasvavaan tarpeeseen.\nValtaosa, 87 prosenttia, metsäteollisuuden tarvitsemasta puusta ostetaan kotimaasta. Puuta on lisäksi tuotu Suomeen, koska kotimaisen puun tarjonta ei ole ollut riittävää.\nValtaosa tuontipuusta on ollut kuitupuuta ja haketta. Esimerkiksi koivukuitua ei saada Suomesta teollisuuden tarvitsemaa määrää, jolloin tuotantolinjoja joudutaan ajoittain seisottamaan tai vaihtamaan tuotantosuunta muihin puulajeihin, kuten mäntyyn.\nVenäjältä Suomeen tuotavasta puusta suurin osa on ollut sellaista, jonka käyttö on Venäjällä vähäistä. Sahainvestointien myötä myös hakkeen tuonti on kasvanut.\nVuonna 2015 Suomeen tuotiin puuta yhteensä 9,6 miljoonaa kuutiota kuorellista raakapuuta.\nRaakapuun tuonti jakaantui tuontimaittain seuraavasti:\n· Venäjältä 83 %\n· Baltian maista 15 %\n· Muista maista noin 2 %\nVuonna 2015 tuontipuun osuus Suomen metsäteollisuuden puunkäytöstä oli 13 prosenttia.


Ehdokas IE:ksi: Elmeri Koponen | Prosessiteekkarit\nEhdokas IE:ksi: Elmeri Koponen\nOlen Elmeri Koponen ja olen hakemassa Prosessiteekkareiden hallitukseen vuodelle 2021 emännäksi. Opiskelen toista vuotta Kemia ja materiaalitiede -pääaineessa ja ensimmäisenä opiskeluvuotenani pääsin jo vahvasti mukaan killan toimintaan toimiessani LAN-vastaavana sekä apuIE:nä. Tästä sainkin vain lisää vauhtia ja tiesin jo aikaisessa vaiheessa haluavani pyrkiä toisena vuonna hallitukseen ja varsinkin IE:ksi.\nTämänhetkinen maailmantilanne ja sen tulevaisuus on lievästi sanottuna epävarma, siksi koen päämääräiseksi tavoitteekseni varmistaa että yhdistyksen toiminta ja sen järjestävät tapahtuvat pysyvät vahvoina ja helposti lähestyttävinä kuten tähänkin asti. Jo fuksivuoden varaslähdöstä saakka olen ollut hurmaantuneena teekkarikulttuuriin ja yhteisöön joka otaniemessä vaikuttaa, tämäkin ajaa minua eteenpäin ja nostaa pintaan intohimon tuottaa tapahtumia joilla saamme myös uudet polvet huomaamaan kuinka hieno tämä yhteinen Otaniememme ja sen kulttuuri on.\nKoen IE-parina toimimisen Niko Saastamoisen kanssa olevan paras tapa toteuttaa nämä henkilökohtaiset tavoitteeni. Tapahtumia kerkesin päästä muutamia järjestämään ja myös seuraamaan sekä osallistumaan ja tiedän että tämä on juuri minunlaistani puuhaa. Koen olevani hyvä keksimään ratkaisuja ongelmiin eikä minulla mene sormi suuhun paineen alla. Nikon kanssa olemme viettäneet paljon aikaa yhdessä ja koen että hänen suunnitelmallisuutensa ja tarkkuutensa yhdistettynä omiin kykyihini muodostaisivat timanttisen tiimin josta koko yhdistys voisi olla ylpeä.\n1. Koronavirus on hankaloittanut yhdistyksen tapahtumien järjestämistä huomattavasti kuluneen vuoden aikana. Millaisia tapahtumia sinä haluaisit järjestää ensi vuonna, ottaen huomioon mahdolliset kokoontumisrajoitukset?\nHaluaisin päästä järjestämään sitsejä. Tämä voi kuitenkin rajoitusten puitteissa osoittautua hankalaksi, jonka syystä ne vaativat tavallista enemmän suunnittelua. Apu-IE:llä mitä todennäköisemmin ensivuonna tulee olla enemmän vastuuta jos sitsit järjestetään esim useassa tilassa samaan aikaan tai useana päivänä. Haluiaisin kuitenkin päästä myös järjestämään perinteisetkin tapahtumat ensikertalaiset edellä ja pienemmässä kaavassa. Rastikiertelyt ovat tietenkin helpoin ja turvallisin tapa järjestää tapahtumia, mutta liiallinen toisto saattaa lopahtaa kiinnostuksen varsinkin ensikertalaisten osalla.\n2. Millaisena näet yhdistyksen tapahtumatarjonnan ylipäätään? Pitäisikö jotain tapahtumia muuttaa tai poistaa? Millaisia tapahtumia haluaisit lisää?\nKoen että yhdistyksellä on tarjolla jokaiselle jotakin. Yritin itse fuksivuonna käydä jokaisessa tapahtumassa jotta saisin kaikista kuvan itselleni ja näkisin mitkä ovat omia lempitapahtumiani. Tämän seurauksena sain melko hyvän kuvan tarjonnasta ja koen että välttämättä uusia tapahtumia ei tarvitse lisätä tarjontaan, mutta haluaisin lisätä yhteistyötä tapahtumien järjestämisessä muiden kiltojen kanssa.\n3. Kuinka huomioisit kansainväliset opiskelijat tapahtumissa?\nKansainvälisyys on tärkeä osa yhteisöä ja haluaisin vahvistaa sitä myös yhdistyksen tapahtumissa. Kaikki info täytyy olla saatavilla molemmilla niin suomeksi kuin englanniksi, ja yhdessä KV-vastaavan kanssa täytyy huolehtia että jokainen vähäänkään kiinnostunut saa tiedon ja että osallistumisessa on mahdollisimman pieni kynnys\n4. IE:nä toimiminen on tiimityöskentelyä. Millaisen työparin haluaisit itsellesi ja millainen pari itse olisit? Kuinka omalla toiminnallasi pidät hyvää paridynamiikkaa yllä?\nTyöparina vahvuuksiani on ongelmanratkaisu ja käytännön toteutus. En jää junnaamaan seikkoihin jotka eivät mene täysin suunnitelmien mukaan, vaan tärkeintä on saada mahdollisimman hyvä lopputulos aikataulussa. Työparini tulisi olla hyyvä muodostamaan konkreettisia suunnitelmia ja sellainen, joka osaa tulkata molempien ajatukset selkeään muotoon. Parina pitää muistaa pitää meininki rentona, kumpikaan ei ole kilpailemassa toisiaan vastaan vaan hommia tehdään yhdessä. Nikon kanssa tunnetusti toimivaksi ratkaisuksi on todettu sauna ja muutama olut perjantain kunniaksi.\n5. Tapahtumien suunnittelu ja järjestäminen vie paljon aikaa. Miten huolehdit, ettet pala loppuun vuoden aikana?\nOmien rajojen tunteminen on tärkeää ja niitä pitää kunnioittaa. Aikataulutus ja suunnitelmallisuus ovat tähän kriittisen tärkeitä. Jos kuitenkin pääsee käymään niin että hommat kasaantuvat, niin apua pitää osata pyytää ja sitä varmasti myös saa. Oma keino stressin poistamiseen ja ajatusten nollaamiseen on myös liikunta ja vanhat kunnon videopelit.\nHerra emäntä\t17.11.2020 klo 21.39\nHei Elmeri! Hienoa, että olet hakemassa tähän mahtavaan virkaan. Tässä muutama kysymys:\n1. Miten motivoit apu-IE:n siivoamaan smökin vessat viideltä aamuyöllä, kun vessat ovat päässeet varsin kamalaan kuntoon?\n2. Joskus asiat eivät mene kuten suunnittelit. Olet unohtanut tehdä gluteenittoman pääruoan, apu-IE on jakanut ainoan vegaaniruoan väärälle henkilölle, tiskikone hajoaa ja jälkiruoka palaa uunissa. Miten toimit ja missä järjestyksessä?\n3. Mikä on lempioluesi?\nElmeri Koponen\t19.11.2020 klo 18.47\nKiitos kysymyksistä Herra emännälle!\n1. Koen että porkkana on teekkareille parempi motivaattori kuin keppi, ja varsinkin yön pikkutunteina kun väsymys alkaa jo painaa, antaa helpotus muista hommista tai pieni bonus ylijäämistä varmasti jaksamista vielä tähänkin tehtävään.\n2. Ensimmäiseksi otetaan syvä henkäys ja selvitetään mihin resurssit riittävät. Jälkiruoka pyritään pelastamaan uunista mutta sillä ei ole kiire jos välissä on vielä pääruoka. Gluteeniton pääruoka ja vegaaniruoka valmistetaan välittömästi jos niihin on aineksia, hätätapauksessa nopea kauppareissu ja ruoan kimppuun. Pahoitellaan vegaaniruokaa odottavalle ja pyritään pitämään homma kasassa ilman turhaa paniikkia koska siitä seuraa vain lisää vahinkoja. Tiskikone ei ole kriittinen osa kiirettä vaan sen kunto voidaan tarkastaa sen jälkeen kun ruoka-episodi on saatu hoidettua. Tarvittaessa tiskataan käsin koko porukan voimin. Vaikka se harmittaakin varmasti useita mutta kyseinen asia on oman vakutusvaltamme ulottumattomissa.\n3. Olvin Daring Daughter Tropical Lager on viimeaikoina ollut suosikkini! Toki omapanema olut vie puolueellisen voiton tässä kisassa.\nKrista\t18.11.2020 klo 12.28\nMahtavaa, että IE hommat kiinnostaa!!\n1. Olet järjestämässä sitsejä, alkuruokaa jaettaessa alkaa näyttämään siltä, että ruoka loppuu kesken, miten toimit?\n2. Olet hakemassa IE:ksi Nikon kanssa. Olisitko valmis ryhtymään IE:ksi jonkun toisen kanssa?\n3. Ja lopuksi vielä muutama ”this or that” -kysymys:\nKeittiö vai sali?\nKaupassa käynti vai siivous?\nSauna-iltama vai smökkibileet?\nKasvisruoka vai liharuoka?\nNachopelti vai pyttipannu?\nAlkupala vai jälkkäri?\nPasta vai peruna?\nKossu vai jallu?\nWappusitsit vai Kaveri- ja perhesitsit?\nElmeri Koponen\t19.11.2020 klo 19.04\n1. Vaikka ikävää se onkin, voitaisiin ensin kokeilla saadaanko kaikille ruokaa jos pienennetään annoskokoa, jos tämäkään ei näytä toimivan, on nopealla kauppareissulla ja parilla vauhdikkaalla käsiparilla kriisi vältetty. Voidaan myös pyytää lukkareita laulattamaan sitsiväkeä hieman pidempään jotta saadaan ostettua lisää aikaa lisäruoan valmistamiseen.\n2. Tottakai! Kaikki hakijat ovat erittäin osaavia ja tiedän tulevani jokaisen kanssa toimeen ja meidän pystyvän tuottaa huikeita tapahtumia. Hain kuitenkin Nikon kanssa IE-pariksi koska tunnemme jo hyvin entuudestaan ja ymmärrämme toinen toisiamme loistavasti, koen tämän olevan suuri etu mahdolliselle IE-parille.\nKeittiö, ruoanlaitto on ollut aina lähellä sydäntä vaikkei ruumiinrakenteesta arvaisi!\nKaupassa käynti, johdan tämän edellisestä vastauksesta\nSmökkibileet, helppo valinta\nLiharuoka, vaikka syönkin usein kotona kasvisruokaa niin silti voittaja minulle on hyvä pihvi.\nNachopelti, kunhan muistaa laittaa tarpeeksi salsaa!\nAlkupala, en ole kauheammin makean ystävä enää nykyään, nuorempana kermakakku oli parasta mitä tiesin 😀\nPasta, nopeampi ja helpompi vaihtoehto!\nJallu. Ei lisättävää.\nKaveri- ja perhesitsit! Vaikken viimevuonna päässytkään osallistumaan niin on mahtavaa päästä esittelemään teekkarikulttuuria perheelle ja kavereille!\nLeila Arstila\t19.11.2020 klo 15.47\nHuippua että haet PT:n IEksi!\nKysymykseni kumpuaa oman IE-vuoden muistoista:\nKuinka huomioisit kestävän kehityksen (erityisesti ekologisen kestävyyden) periaatteita roolissasi?\nKiitos jo etukäteen vastauksesta, ja tsemppiä hakurumbaan!


Mukavuuden ei tarvitse tarkoittaa tunikoita ja leggingsejä, sanoo stylisti ja paljastaa, mitä kummallisia pukeutumisuskomuksia suomalaisilla on - Tyyli - Ilta-Sanomat\nStylisti Sohvi Nyman listaa, mistä viidestä pukeutumiseen liittyvästä uskomuksesta olisi hyvä päästä eroon.\nPukeudutko usein farkkuihin? Jos, taidat kuulua enemmistöön. Kuva: Colourbox\nTyökseen suomalaisia eri tilanteisiin stailaava Sohvi Nyman on huomannut, että usein monet suomalaisille tyypilliset luonteenpiirteet, kuten ujous ja vaatimattomuus, ilmenevät myös vaatekaappiin kurkistaessa.\nNäyttäviä ja juhlavia vaatevalintoja halutaan karttaa ja asuihin kohdistuvaa huomiota vältellä. Asiallisiin ja siistiä pukeutumista vaativiin tilanteisiin ei välttämättä osata pukeutua niiden vaatimalla tavalla.\n– Suomalaiset ovat edelleen alipukeutumisen mestareita monessa pukeutumiseen liittyvässä tilanteessa.\nEtenkin juhlapukeutuminen ja työhaastattelutilanteet aiheuttavat suomalaisille päänvaivaa vaatekaapilla.\nOnneksi pukeutumista voi opetella – Nyman listaa, mistä viidestä turhasta pukeutumiseen liittyvästä uskomuksesta suomalaisten olisi hyvä päästä eroon.\nFarkuista on tullut vaivihkaa koko kansan suosima arkivaate, jotka jalassa voi mennä minne vain. Kuva: Colourbox\n1. ”Farkuissa voi mennä minne vain”\nStylisti paljastaa huomanneensa, että farkuista on vaivihkaa tullut yleisesti hyväksytty vaatekappale, jotka jalassa kuvitellaan voivan mennä minne vain.\n– Olen ollut oopperassa, ja nähnyt siellä lukuisia suomalaisia farkut jalassa ja nuhjuinen villapaita päällä. Mielestäni esimerkiksi oopperan kaltaisiin tilaisuuksiin tulisi pukeutua siististi.\nFarkut kiteyttävät ammattilaisen mukaan hyvin muutoksen, joka muutaman viime vuosikymmenen aikana on suomalaisten pukeutumisessa tapahtunut.\n– Ennen ihmisillä oli selkeät juhla- ja pyhävaatteet, mutta enää näin ei ole. Ei välttämättä osata erotella arkipukeutumista juhlapukeutumisesta.\nNoudatatko pukukoodia? Niin pitäisi tehdä, jos kutsussa on siitä maininta. Kuva: Colourbox\n2. ”Pukukoodien kanssa ei tarvitse olla tarkkana”\nJos suomalainen saa kutsun juhlaan, jonka järjestäjä on esittänyt toiveen pukukoodista, ei ole itsestään selvää, että sitä osataan noudattaa.\n– Moni ei tiedä, mitä mikäkin pukukoodi tarkoittaa, eikä asiasta välttämättä viitsitä tai kehdata ottaa selvää, stylisti sanoo.\nLue lisää: Osaatko pukeutua pukukoodin mukaan? Tässä tulee muistilista ja esimerkkiasut kesän juhliin\nNiin kuitenkin pitäisi tehdä. Pukukoodin noudattaminen on arvostusta juhlaa ja sen järjestäjää kohtaan, eikä asiassa pitäisi olla epäselvyyksiä. Jos pukukoodin merkitystä ei tiedä käytännössä, sen voi vaikkapa googlettaa tai soittaa juhlan järjestäjälle. Aina kannattaa kysyä.\n– Jos vaatekaapista ei satu löytymään esimerkiksi iltapukua juhlaa varten, voi puvun lainata vaatelainaamosta tai vaikkapa samankokoiselta kaverilta. Aina ei tarvitse hankkia uutta.\nYksi sana leimaa suomalaisten pukeutumista: mukavuus. Kuva: Colourbox\n3. ”Tyylikäs vaate ei voi olla mukava”\nStylistin mukaan moni sortuu ajattelemaan, ettei tyylikäs vaate voi olla mukava.\n– Tietysti tyylikäskin vaate voi olla mukava. Mukavuuden ei tarvitse tarkoittaa pelkkiä verkkareita, tunikoita tai leggingsejä. Esimerkiksi joustavat stretch-farkut ja jakku, jonka materiaalina on käytetty venyvää elastaania, tuntuvat erittäin mukavilta päällä. Kannattaakin selvittää, millaiset vaatteen materiaalit ja ominaisuudet ovat.\nIso laukku ei stylistin mielestä sovi juhliin. Kuva: Colourbox\n4. ”Valtava työlaukku olalla voi mennä juhliin”\nNymanin mielestä on kummallista, että juhliin tai after workeille mennessä olalla on valtava työlaukku, joka on nielaissut sisäänsä läppärin, neuletakin ja muuta tavaraa.\n– Juhliin mentäessä sopiva laukun koko on pieni. Juhlatilanteisiin ei tarvitse raahata koko omaisuutta, vaan tilanteeseen sopii pieni kirjekuorilaukku, johon mahtuu puhelin, huulipuna ja lompakko. Ei juhlissa tarvitse muuta.\nJos suoraan töistä haluaa lähteä vaikkapa ravintolaan tai baariin, mutta vaatetuksen vaihtaminen ja suunnitteleminen tuottaa tuskaa, on stylistilla tilanteeseen hyvä vinkki.\n– Töihin voi pukea siistin kotelomekon, jonka päälle pukee vaikkapa jakun, neuletakin tai neuleen. Työpäivän jälkeen voi vaihtaa laukun pienempään ja kengät korkeampiin. Näin asu muuttuu aivan erilaiseksi pienillä asioilla.\n5. ”Työhaastatteluun ei voi pukeutua rennon tyylikkäästi”\nMyös ajatus työhaastattelutilanteeseen pukeutumisesta on monelle kinkkinen. Tilanteessa, jossa muutenkin pitäisi vaikuttaa asialliselta, osaavalta ja mukavalta, pitäisi osata huomioida myös pukeutuminen. Sillä voi vaikuttaa huomattavankin paljon ensivaikutelmaan, jonka itsestään antaa.\nMoni tekee työhaastatteluun pukeutuessaan saman virheen.\n– Suomalaisille on haastavaa pukeutua rennon tyylikkäästi. Joko pukeudutaan liian rennosti tai hieman liian tyylikkäästi. Pukeutuminen riippuu toki työnkuvasta ja työpaikan fiiliksestä, mutta rennon tyylikäs pukeutuminen sopii kaikkialle. Ainoastaan hyvin tiukkaan bisnesmaailmaan hakeutuessa pitää olla selvästi tarkempi pukeutumisen kanssa.\nLue lisää: Työpukeutumisen asiantuntija nimeää naisten pahimmat tyylisynnit\nEsimerkkivaatekappaleita rentoon mutta tyylikkääseen asuun ovat esimerkiksi chino-puuvillahousut, siisti valkoinen t-paita ja joko nahka- tai farkkutakki. Jakulla asuun saa enemmän bisneslookia.\nVäreillä asun ”vakavuutta” voi säädellä.\n– Mitä tummempi asu on, sen virallisempi on myös vaikutelma, sanoo Nyman.\nJos hame tuntuu mukavammalta vaihtoehdolta kuin housut, Nyman neuvoo pukemaan työhaastattelutilanteeseen siistin kynä- tai tulppaanihameen.\nLue myös: Tiesithän, mikä helman pituus sopii aivan kaikille? Stylisti neuvoo hyvän pituussäännön ja kertoo, mikä mitta ei imartele ketään\nTyyli 26.6.2019 15:57\nKesäjuhliin sukkahousuilla vai ilman? Asiantuntija paljastaa ”tyylivirheen”, joka ei imartele sääriä\nTyyli 31.5.2019 15:52\nTyyli 10.5.2018 8:01\nTyyli 17.6.2019 16:14\nMissä tyyliasioissa suomalaiset onnistuvat ja mihin kompastuvat? Linnan juhlien muotiasiantuntijat kertovat: ”Voi olla katastrofi”\nTyyli 6.12.2019 13:08


Amy Albrecht - Connecting the dots\nSelvitä seuraavat askeleet\nOlen tullut siihen tulokseen, että jos haluaa jotain muutosta, täytyy uskaltaa tehdä jotain uutta. Olen Amy Albrecht, ammattiverkostoituja ja mentori, joka rakastaa aurinkoa, tulppaaneja ja vapautta valita millaista elämää haluan elää.\nAutan sinua pienin askelin kohti parempaa elämää, sellaista jossa aidosti viihdyt ja teet asioita joista nautit. Autan tavallisia ihmisiä saamaan sen pienen ekstran arkeen, antamalla työkaluja sisäiseen, ulkoiseen ja taloudelliseen hyvinvointiin.\nSelvitä seuraavat askeleet ja mikä sinua estää edistymästä. Lataa tästä ilmaiset ohjeet:\nOta Yhteyttä & Varaa soittosaika\nNäin sanovat ystävät ja ihmiset joiden kanssa saan tehdä töitä. Itse kuvailisin, että olen utelias, empaattinen ja haluan jatkuvasti kehittyä ja oppia uutta. Minulle on tärkeää, että saan elää juuri sellaista elämää, jossa itse viihdyn ja tunnen, että saan jotain merkityksellistä aikaiseksi.\nOlen tavallinen nainen, äiti ja vaimo – jolla on kuulemma epätavallinen kyky saada se mitä toivon. Joku voisi ajatella tämän negatiivisesti, että olisin hemmoteltu. Näin ei kuitenkaan ole, mutta kun päätän että haluan jotain, uskon jokaisella solulla että se on mahdollista ja sitten teen töitä sen eteen ja sitä kohti. Siksi tiedän miten tärkeää on uskaltaa asettaa itselleen tavoitteita, ja uskoa itseensä tarpeeksi että tekee asioille jotain. Tässä asiassa haluan auttaa sinua, ja uskon pystyväni siihen.\nMinulle ei ole aina ollut selvää mitä haluan tehdä isona, enkä usko että koskaan selviääkään. Se muuttuu nimittäin kokoajan, sen mukaan kun itse kasvaa ja kehittyy, ja kiinnostuu uusista asioista. Yksi asia on kuitenkin aina pysynyt samana, nimittäin vapauden arvostaminen, ja olen vahvasti sitä mieltä, että elämässä täytyy olla joku syvällisempi merkitys kuin laskujen maksaminen ja töissä raataminen. Olen saanut kokea vapauden tunteen ollessani kotona lasteni kanssa lähes kolme vuotta. Aina se ei ollut ruusuilla tanssimista, mutta ainakin olen itse saanut määrätä milloin teen töitä ja milloin olen ”lomalla”. Jos lapset ovat sairastaneet, olen vapaasti pystynyt päättää olla heidän kanssa – eikä pomolta ole tarvinnut pyytää lupaa.\nMITEN PÄÄDYIN TÄLLAISEEN HOMMAAN?\nKaipasin kovasti jotain merkityksellisyyttä arkeen. Kotona oleminen voi olla yksitoikkoista ja välillä jopa tylsää, ainakin ihmiselle joka rakastaa tehdä töitä ja on aina opiskellut vielä siinä ohessa. Löysin tekemisen ilon, auttamisen riemun ja mikä parasta – illalla kun menin nukkumaan, tunsin että olin saanut jotain merkityksellistä aikaiseksi. Tehtävä on yksinkertainen; antaa muille eväät sisäiseen, ulkoiseen ja taloudelliseen hyvinvointiin – mikäpä olisi ajankohtaisempaa? Enää päivät eivät valuneet ”hukkaan”. Aika kului ja tavoitteet muuttuivat. Nyt olen uskaltanut sanoa ääneen mitä syvällä sisimmässäni tiedän että haluan tehdä; olen kirjoittamassa kirjan, sekä pitämässä luentoja samoista aiheista. Uskon että pystyn siihen, ja teen nyt kovasti töitä että tavoite ja unelma toteutuu.\nSamalla olen todennut, että moni ihminen miettii samoja asioita kuin minä silloin. Miksi en siis auttasi teitä nyt, kun itse olen kokenut sen ja löytänyt hyväksi todetun tavan toteuttaa sekä itseäni että sisäistä, ulkoista ja taloudellista hyvinvointia.\nMiten voin auttaa sinua elämään juuri sellaista elämää kuin itse haluat? On kaksi asiaa, jotka aika pitkälti määräävät meidän elämässä. Ne ovat aika ja raha. Aikaa et saa koskaan takaisin, ja rahaa kuluu koko ajan. Business mentorina näytän sinulle miten voit saada lisää tuloja, jotta voit käyttää aikasi sellaisiin asioihin, joista hymy nousee korviin asti, sellaisia asioita jotka saavat sydämesi laulamaan.\nVinkkejä parempaan versioon sinusta\nMenestys tarkoittaa tavoitteiden onnistunutta saavuttamista. Kuka sitten asettaa nämä tavoitteet? Sinä itse. Tavoite voi olla pieni tai suuri, lyhyt- tai pitkäaikainen, mutta se on aina henkilökohtainen.. Minun tehtäväni business mentorina on näyttää sinulle keinoja saavuttaa asettamasi tavoitteet ja auttaa sinua matkan varrella.\nOhessa muutama menestystarina. Joukossa on niin pieniä kuin suuria, mutta jokaiselle henkilölle ne ovat yhtä tärkeitä. Kuten huomaatte, menestys ei aina suoraan tarkoita rahaa, vaan enemmänkin mitä sillä rahalla voi tehdä.\n"Tavoitteeksi tuli unelmatalo" Aluksi kaipasin jotain omaa tekemistä, jotain missä voisin kehittyä ihmisenä ja samalla tienata, jotta pystyisimme matkustaa hoitovapaan aikana. Hoitovapaan jälkeen tavoitteeksi tuli unelmatalo, ja nyt käytän tätä mahdollisuutta toteuttaakseni toisen unelmani. Siihen tarvitaan aikaa ja rahaa, ja tämä työ mahdollistaa sen. Olen kiitollinen että pääsin tälle tielle. Työskentelen samalla osa-aikaisesti HR-alalla .\n"Matkarahoja ei tarvinnut ottaa käyttörahoista" Tavoitteena oli pystyä matkustamaan edelleen hoitovapaan aikana. Tällä tavalla pystyin suoraan asettamaan itselleni rahamäärällisen tavoitteen, ja motivaatio pysyi yllä kun palkintona oli upea perhematka. Ollaan käyty perheen kanssa nyt Dubaissa ja Mallorcalla - eikä matkarahoja tarvinnut ottaa käyttörahoista tai säästöistä!\nAluksi tavoitteeni oli ansaita lisätuloja, jotta pystyin jäämään hiukan pidemmäksi aikaa kotiin nuoremman tyttäreni kanssa. Kun se tavoite tuli täyteen, ryhdyin pohtimaan, voisiko tämä oikeasti olla päätyö? Nyt kun se on totta, olen päivittäin kiitollinen tästä vapaasta elämäntavasta, minkä tämä työ mahdollistaa minulle ja perheelleni. Työskentelin aiemmin opettajana ja vaatealan yrittäjänä.\nTärkeimmät asiat, jotka olen saavuttanut on enemmän vapaa-aikaa, jota saan viettää perheen ja ystävien kanssa sekä vapauden tehdä oman kalenterin. Työssä tärkeintä on auttaa muita saavuttamaan heidän tavoitteita, pieniä ja suuria. Parasta tässä työssä on ihmiset. ❤ Työskentelin aiemmin 14 vuotta sosiaalipalveluissa johtavana virkamiehenä työhönkuntoutuksessa.\nTuntuuko sinusta, että jokin asia puuttuu arjestasi? Haluatko kenties nähdä maailmaa, viettää enemmän aikaa harrastuksesi tai perheesi kanssa, kehittyä ihmisenä vai oletko vain kyllästynyt pankkitilin saldoon kuun lopussa?\nTeen töitä monenlaisten ihmisten kanssa, mutta jokaiselle on yhteistä palava halu kehittyä, positiivisuus ja avoimuus. Iällä, sukupuolella, koulutuksella tai työpaikalla ei ole väliä.\nTäytä oheinen yhteydenottolomake, niin jutellaan enemmän tilanteestasi ja mihin toivot muutosta. Katsotaan yhdessä pystynkö auttamaan sinua pienin askelin kohti parempaa elämää.\nSujuvan keskustelun resepti\nKuinka luoda yhteyttä ja ystävystyä\n5 vinkkiä menestyskouluttajalta\nPuh: 040 706 3992\nSuomen coaching yhdistyksen eettiset säännöt\nAmy Albrecht - Copyright 2018 - Sivuston on toteuttanut


Petra Palomäki: elokuuta 2015\nEikös sitten saatu näin elokuun loppuun loistavat helteiset kelit! Vaikka kuinka olen salaa auringon palvoja niin en kovin innoissani ollut näistä asteista hevostelun kannalta. Kaikki pölisee, kuuma ja pelkkä pihalla oleminen sai hien virtaan minulla ja hevosilla. Tuli jo aavistuksen Portugalin kelit mieleen...Onneksi se kaivattu sade saapui ja nyt on kenttä hienossa kunnossa !\nMuutama vuosi takaperin ikuistettu kuva - samat fiilikset!\n(c) Anniina Gullans\nPahoittelen hiljaiseloa, mutta viikko on ollut aivan tajuttoman kiireinen. Postauksia olen töissä saanut puhelimella valmiiksi, mutta videot ja kuvat on pakko ladata koneen kautta ja tallilta olen päässyt muutamana iltana vasta siinä vähän ennen kymmentä...Nyt sitten pääsette taas ajantasalle ;)\nHyviä puolia tosiaan helteessä oli hevosten kanssa uiminen. Kävin uffella useamman kerran uimassa ja kerran Heidi ja Lara tulivat meidän mukaan. Vitsit oli kivaa! Uffe hieman pelkää kun alkaa syvenemään ja tarttisi alkaa uimaan. Mutta komeesti siika uiskenteli järvessä ja pysyttiin pinnalla :D zeuksella kävin puolestaan alkuviikosta uimassa ja ai että kun teki hyvää. Ilta-aurinko paistoi ja hevonen tekee loistavan tehokasta vesijumppaa. Kovin syvälle ei menty vaan jäätiin mahaa myöden ympyrälle käveleen. Lopusta vielä kiipeiltiin mäkiä ja käytiin tekemässä lyhyt maastolenkki. Ja hei sain sen maastossa yksin koppiin vaikka kotona tarttin kyllä isää työntää herraa pyllystä. Edistystä havaittavissa ;)\nKävin mammallakin tässä muutama viikko sittem ihan ensimmäistä kertaa myös järvessä. Alkuun pelotti aika paljon, mutta Laran perässä suostui järveen menemään. Mamma nautti ja on ihanaa nähdä sen tuollaisena. Vaikka maastolenkki ennen uimista oli välillä liian vauhdikasta niin vedessä se rauhoittui ja taisi sekin loppujen lopuksi tykätä ;)\nPötkylällä helteiden takia käytiin paljon pellolla työskentelemässä. Koska kenttä alkoi pölisemään liikaa niin oli vaan pellolle mentävä. Ensimmäisellä kerralla meidän äiti tuli mukana auttamaan. Pellolle on noin vajaa 1km matkaa ja matkan varrella on talo ja kamalia puukasoja tai outoja kiviä metsässä. Kuka tietää jos se kivi ei olekaan kivi vaan vaikka karhu? Hienosti kuitenkin pellolla päästiin ravaamaan ja otettiin jo reipasta laukkaakin! Sain oikein käskeä eteenpäin vaikka luulin sen kuskaavan mua pitkin peltoa :D Sitten seuraavalla kerralla kävimme yksin pellolla. No siinähän meni hetki. Pysähdyimme ihmettelemään kaikkea noin 20m välein mutta päästiin pellolle saakka! Eli Petra 1 ja pötkylä 0. Kolmannella kerralla matka sujui huomattavasti nopeammin ja mutkattomasti. Pellolla tosin neiti oli niin kiukkusella tuulella, että sain sitä hetken rauhoitella ennen kun hän suostui antamaan periksi. Paljon ympyröitä ja siirtymisiä. Neiti olisi halunnut vaan mennä täyttä laukkaa pellon toiseen päätyyn moikkaamaan isäänsä (urcoa).\nVaikka oli kuuma niin koitin tehdä melko monipuolista ja kevyttä treeniä. En halua liikaa tehdä jos keli on todella painostava. Eihän siinä itsekään meinaa jaksaa olla! Urcolla kävimme Siltakorvilla parina iltana ratsastamassa. Tarkoitus oli lähinnä vaan lastausta harjoitella ja hienosti se on edistynyt! Ollaan Annan kanssa kyllä paljon tehty töitä lasuatuksen suhteen, josta olen todella tyytyväinen :) iso kiitos Annalle!\nOnko joku muukin käynyt tänä kesänä hevosella uimassa?\nBy Petra - elokuuta 29, 2015 Ei kommentteja\nMestari on nyt jo melkein 8 viikon ikäinen. Kyllä se aika vaan menee niin huoman nopeasti eteenpäin. Vielä se oli sellainen pieni rääpäle ja nyt säkä on kohta jo yli 110cm! Onneksi se ei kuitenkaan ole räjähtänyt kasvunsa kanssa joten enteilee hyvää kokoa - ei vaan, mun tuurilla hän päättää kasvaa sinne 170cm korkeuteen saakka. Toivottavasti ei ihan, sitten on mullakin vaikeuksia saada satulaa selkään :D\nKaikki on mennyt oikein hyvin. Ollaan aloitettu talutusharjoitukset ja joka kerta kun haetaan ne tarhasta minä talutan pikkuisen talliin. Eilen se oli hieman villillä päällä, kun äiskä käveli liian nopeasti viereltä talliin niin toiselle tuli kiire. Kun tessa kävelee lähellä talutus onnistuu jo melkein ongelmitta. Välillä riimunnaru kiukuttaa ikävästi kun heiluu pään mukana, mutta muuten jaksaa malttaa kävellä mun rinnalla ilman suurempia rallilähtöjä.\nSe on nyt niin hassun näköinen, kun silmän ympärillä, takajalkojen ja pään kohdalla karva on hieman lähtenyt ja näkyy vaan tummaa. Toi vauvakarsa on niin hentoa, että lähtee piehtaroidessakin! Muistan pötkylällä oli ihan sama tuon vauvakarva kanssa kun oli myös niin hentoa. Kohta sillä on sellanen mini mammuttiturkki päällä - sitä odotellessa... Nämä kuvat on otettu melkein jo pari viikkoa sitten, joten massaa on tästä jo hieman lisää tullut. Se syö omaa proteiini-rehua ja koittaa parhaansa mukaan tessaltakin jotain ehtiä syömään. Kaikkia rehuja se ei jaksa aina syödä vaan alkaa se suttaaminen sen kipon kanssa. Siihen kippoon on niin kiva kuopia kun kaikki rehut lentelee pitkin karsinaa :D\n8. Mun rakkaat <3\nLuonteeltaan hänestä on kuoriutunut niin mielenkiintoinen kaveri. On todella utelias, mutta ei ihan sellainen hullun rohkea menemään joka paikkaan. Kenties omistaa pienen itsesuojeluvaiston mitä äitellänsä ei aina ole... :D Melkein kaikki toimenpiteet tähän asti ovat olleet tämän kanssa helppoja. Jalkojen pesu onnistuu ilman mitään suurempaa tohinaa, jalkojen nostot, harjaaminen, suihkepullolla suihkuttaminen pitkin kroppaa tai vaikkapa oman ruokakipun laitto selkäänsä - ei mitään ongelmaa. Tuo ruokakippo oli hieman hassu. Laitoin sen astian varovasti sen selkään ja toinen vaan ihmetteli tilannetta. Hänen mielestään se oli ihan tylsä eikä edes kiinnostunut koko kiposta. Ainoa pelottava on, kun laitan tessalle loimen tai jotain muuta selkään. Siinä pienellä on jännät paikat. Eilen kokeilin tessalle eri satuloita (kohta pitää nousta jo selkään!) ja mestari oli alkuun ihan hädissään, että mikäs sinne äiskän selkään oikein meni! Sitten annoin sen haistella satulaa ja pistin satulan sen selkään (en siis koskenut satulalla varsaan vaan se "leijui" sen päällä ilmassa, eli pidin vaan kiinni ja satula sen selän yllä) eikä sekään jänskättänyt melkein yhtään :)\nEn olisi kyllä voinut toivoa ihanempaa varsaa itselleni. Kuka tietää mitä meistä voi yhdessä kehittyä! Haluan tehdä tämän varsan kanssa kaikki oikein. Toki tulee aivan varmasti niitä alamäkiäkin, mutta onneksi kaikkeen löytyy ammattiapua. Haluan opettaa varsani olemaan rento kaikessa ja hyvin käyttäytyvä. Tessahan on juuri sellainen, paitsi käyttäytyminen on tammapäivinä melko ristiriitaista. Onneksi tessa on periyttänyt tälle sellaisen "take it easy" asenteen. Rakastan tuota pikku orhia niin paljon. Se on niin hienoa kun pääsee kasvamaan varsan kanssa yhdessä ja näkee sen koko kehittymisen. Me mennään päivä kerrallaan ja kohti niitä kilpakenttiä!\nKuinka muiden varsat voi?\nBy Petra - elokuuta 20, 2015 2 kommenttia\nBlogissa puhaltavat uudet tuulet\nJokunen teistä on varmaan jo huomannut, että Petran blogin puolella on koittanut muutoksien aika!\nMuutokset on tällä kertaa vain parempaan suuntaan, nimittäin pääsin kirjoittamaan Hippolan tiimibloggaajaksi! Olen niin iloinen ja kiitollinen tästä mahdollisuudesta päästä kertomaan muillekin meidän touhuiluista. Lisäksi on mahtavaa saada tätä rotua enemmän esiin Suomessa mitä olen parhaani mukaan yrittänyt.\nHippolaan liittyminen antaa minulle lisäintoa jatkaa kirjoittamista ja uskon meidän yhteistyön onnistuvat oikein hyvin. Teitä lukijoita on jo nimitäin huimat 475. Aivan käsittämätöntä - suurin kiitos menee teille! Jatkakaa yhtä aktiivisena niin meikäläinen tekee saman (vaikka välillä päivästä loppuvatkin tunnit kesken).\nLisäksi Petran blogi - löytyy nyt myös Facebookista. Klikkaa TÄSTÄ sivulle. Käykää siis ihmeessä tykkäämässä! Sinne päivittelen useammin näistä arkipäivän kuulumisista, mutta tänne toki saatte niitä isompia postauksia. Nyt tälä todellakin puhaltavat uudet tuulet kun ollaan otettu näin iso askel eteenpäin :)\nJa olette varmasti huomanneet uuden ulkoasun, mitä pidätte? Halusin jotain simppelimpiä. Itse olen tyytyväinen lopputulokseen. Iso kiitos Ennalle bannerista!\nPysykää kartalla, sillä huomenna saatte _taas_ niitä ylisöpöjä varsakuvia! Mutta niitähän ei koskaan voi olla liikaa vai mitäs sanotte? Toivotan kaikille oikein hyvää illan jatkoa ja vielä kerran kiitos!\nBy Petra - elokuuta 19, 2015 Ei kommentteja\nNiinisalo 2-tason koulukilpailut\nNyt saatte kisapostausta! Tosiaan meillä oli uffen kanssa 8.8 Niinisalossa 2-tason koulukilpailut. Päätin startata pelkästään heA:2 ohjelman sillä oli valittava joko mennä A vai B:n rata niin ei saa valita liian helppoa luokkaa.\nTapani mukaan olin hieman ehkä myöhässä kisapaikalla ja varsinkin kun starttasin ihan ensimmäisenä. En yhtään tykkää startata ensimmäisenä sillä minulla on aivan karsee muisti. Haluan aina varmistaa edelliseltä ratsukolta tietyt kohdat esim missä tulikaan se siirtyminen oliko se C:ssä vai M:ssä. Tosin jos se edellinen ratsukko mokaa niin ei paljon mua helpota :D lähdin nopeasti laittamaan uffea kuntoon sillä olin yksin liikenteessä sen kanssa. Ja eikös mun tuurilla mulla oli jäänyt kypärä kotio....ja kotio on 5km matkaa muttei ketään muita kotona. Noh onneksi sain lainattua vierustoverilta kypärää ja iso kiitos hänelle lainasta!\nSiitä lähdin kipin kapin verkkaamaan ja uffe oli oikein intoa piukeena...no ei todellakaan. Verkassa uffe oli kuitenkin siedettävän hyvä. Tein Kallen neuvojen mukaan uffella paljon siirtymisiä ja tempon vaihteluita. Sitä pitää herätellä verkassa _tosi_ paljon ja silläkin on rajansa. Uffe vetää nimittäin todella äkkiä herneen nenään jos hänestä siltä tultuu. Onneksi sain sitä työstettyä suhteellisen hyvin läpi ja aktiivisemmaksi pohkeelle. Otin ensimmäistä kertaa myös verkkaan pitkän kouluraipan avuksi varsinkin minun vasemmalle pohkeelle, joka on heikompi. Laukassa tein muutamia vastalaukkoja ja hevonen oli aika lailla valmis.\nRadalle kun päästiin niin menimme hetken aikaa vielä radan vieressä olevalla pienellä verkka-alueella. Uffe näki pelottavia esteitä, pelottavan tuolin kentän laidalla ja siinä hän päätti vetää herneen nenään. Pikaisesti koitin rauhoittaa sitä päästämällä ohjat täysin löysäksi ja annoin sen vetää ittekseen henkeä. Kun herra oli rauhoittunut, keräsin ohjat käteen ja otin vielä muutamat ravi-laukka siirtymiset. Siirtymiset tuntuivat kuitenkin turhilta. Hevonen oli totaalisen pohkeen takana ja enteilin siis jo erittäin "aktiivista" takapään poljentaa radalla...\nJa niinhän siinä kävikin. Radalle tulo oli melko suora, mutta uffen tavan mukaan (ja minä kun joskus opin kunnolla ratsastamaan) niin pysähdys oli hieman kättä vasten. Se pitäisi saada niin hyvin ennen pysähtymistä molemmille pohkeille, että kun pysähdytään hevonen ei jää sinne ohjalle painamaan vaan jäisi malttaan ja seisomaan rehellisesti. Oikealle keskiravi ei mennyt nappiin. Kulmassa uffe oli jo liian pitkänä ja en saanut sitä enää kunnolla molemmille ohjille ja pohkeille jollainka keskiravi kasvoi eikä pysynyt samana koko ajan. Siirtymiset onneksi kuitenkin olivat ihan siedettäviä vaikka askellajit ei sitten niinkään.\nTässä A:n ohjelmassa on siis molempiin suuntiin ne pahat pohkeenväistöt. Ei siinä mitään, nehän on uffella oikein hyviä KUN se on hyvin pohkeen edessä eikä sen takana. Yllätyin, kun sain sen ensimmäisessä pohkeenväistössä oikealle pysymään melko suorassa vaikka pylly meinasikin karata useampaan otteeseen. Tuomari kirjoitti "melko sujuva" ja antoi meille siitä 6. Vasempaan keskiravi lähti paremmin kulmasta mutta edelleen kasvoi...uffella kun ei ole sellaista välitöntä siirtymistä siihen keskiraviin kuin mitä esimerkiksi urcolla niin on välillä mentävä sillä mitä meillä on :D Vasempaan pohkeenväistö on meille vaikeampi ja sen huomasi radalla. Uffe jäi liikaa kaulan kanssa taivuttaan ja väistö oli kirjaimellisesti banaanin mallinen. Laukannostot olivat hyvin pisteessä ja tuomari huomautti laukan aktiivisuudesta. Kyllä välillä tuntui uffe niin innokkaalta ja sitten se nopeasti hyytyikin. Vastalaukat meni hyvin kunnes minä tyhmä unohdin missä piti tehdä käynnin kautta siirtyminen uudestaan laukkaan ja siirryin liian aikasin. Onneksi tuomari ei sitä "sillain" huomannut ja näytti ulospäin kuin uffe olisi tippunut vaan raviin ja siitä käyntiin vaan liian aikaisin.\nMeikän istunta -10 :D\nMuuten rata meni loppua kohden melko siististi ja sujuvasti vaikka olisin kaivannut kyllä tupla enemmän intoa hevoselta koko kouluratsastukseen. Olin aivan super yllättynyt kun saatiin suunnanmuutoksesta vapaassa käynissä ja keskikäynnistä 7 pistettä! Siis uffe saa _käynnistä_ noin paljon. Mitä tapahtui! Se on meillä se vaikein, kun uffen on todella haastava kävellä kunnolla selän läpi piiiiitkiä askelia. Kyllä selän läpi kävellään mutta ei ne kovin matkaa voittavia kyllä ole :D\nOlen kironnut kun aina kun mennään A:n ohjelma niin ei millään sitä 60% olla saatu rikki. Jokaisessa kisassa ollaan kuitenkin noustu ylöspäin, mutta puhutaan nyt kuitenkin erittäin pienistä prosenttimääristä. Tiettekö mitä - me saatiin 60,147% !! Se meni vihdoin rikki! Ja vielä kun hevonen oli niin pohkeen takana, kuuma päivä eikä yhtään sellainen mitä se voisi olla. Ja nyt napattiin tuollaiset pisteet. Olin radan jälkeen hieman pettynyt varsinkin omiin mokailuihin. Olen niin kriittinen itselleni jos teen virheen radalla. Kun hevonen menee hyvin minä mokaan. Onneks jälleen kerran uffe pelasti mut ja jaksoi pinnistää sinne 60 prossan puolelle. Jos se olisi siis nyt tästä lähtien vain ylämäkeä kouluradoilla?\nOnko teillä ollut sellaista tasoa mistä olette halunneet kisoissa jo pitkään saada paremman suorituksen, kuten esim. koulu- tai estekisoissa?\nBy Petra - elokuuta 18, 2015 Ei kommentteja\nPonin palleroinen pääsi silloin samana päivänä milloin urcokin niin irtohyppäämään myös. Sitä on meillä pari kertaa ennen tuota irtohypytetty ja nyt päätin hieman "nostaa" korkeutta ylemmäksi kuin edellisillä kerroilla. Nyhtiksen hyppytyyli on hieman laiskan puoleinen. Tai siis hyppää kyllä ripeästi, mutta etujalat jää vähän niin kuin roikkumaan jolloinka kaviot kolistelee aika usein puomeihin.\nNyhtis hyppäs kuitenkin tosi näppärästi sinne 75cm asti kunnes 80cm olikin ponin mielestä liian iso ja hän ei suostunut menemään ylitse. Ruohoa piti kuitenkin melko nopeasti saada jälleen suuhunsa niin hän päätti suunnata takaisin kentän toiselle puolelle missä sitä oli. Laskin pystyä sitten pienemmäksi ja pistin sen tulemaan sitä uudelleen jolloinka hän pomppasi kunnolla ja jälleen kerran päämäärä oli sielä ruohon tykönä. Ponilla siis hyvä motivaatio hypätä kun heti esteen edessä näkyi kentän reuna missä se mehevä ruoho kasvoi :D\nMuuten sillä on mennyt ihan hyvin. Harmittaa todella paljon kun poni on päässyt hinkuttaan harjaansa karsinassa. En tiedä mitä ihmeen pikku polttiaisia meillä on kun musta tuntuu, että vähän kaikki on reagoinut tänä kesänä voimakkaammin noille itikoille. Uffekin joutuu joka yö olemaan ihottumaloimi päällä...nyhtikselle olen laittanut samaa ihottuma sprayta mitä laitan tessalle, mikä lievittää kutinaa ja toimii samalla karkoitteena. Sillä olen saanut pysyttyä kaikkien hevosten hinkkaamisen jotenkuten kurissa... Onneksi kohta alkaa kylmät ja elukat häviää niin helpottaa ja harja pääsee taas kasvaan.\nOlen alkanut syöttään nyhtikselle myös biotiinia sillä mulle oli outoa omistaa hevonen, tai no tässä tapauksessa poni, jolla kaviot saattaa jopa lohjeta! Lusitanoilla on luonnostaan todella vahvat kaviot ja meillä on erittäin harvoin kaviot lohjennu (kop kop koputan puuta ettei tarvi perua sanojansa huomenna... :D). Joten katsotaan jos biotiini auttaisi ajan myötä kavioiden vahvuuteen.\nKuinka usein teillä hevoset irtohyppää?\nBy Petra - elokuuta 17, 2015 6 kommenttia\nEn ole tainnut hetkeen urcosta mainita täälä mitään, joten nyt se saa ihan oman postauksen. Kaikki kuvat on Ennan ottamia. Oon niin monet kerrat halunnut kertoa muistakin tänne juttua mutta kuvat uupuneet....nyt asia kuitenkin korjaantunut ja postauksia alkaa sateleen ;)\nTosiaan puki maisteri voi oikein hyvin. Muutama viikko takaperin sillä oli kengät niin pitkässä, kun kengittäjä ei päässyt heti niin jouduin irrottamaan etukengän irti kun oli melkein jo irti. En halunnut sitten, että se lähtee tarhassa pahasti ja kavio lohkeisi kunnolla tms. Sen vuoksi urco oli ns "lomalla" sen 4 päivää ja miten se elukka voi heti lihota niin paljon noin lyhyessä ajassa :D Se on meidän hevosista paras rehun ja heinän käyttäjä ja vaikka oon hieman vähentänyt rehua niin heinä näkyy jäävän sopivasti vatsan alueelle. Toki onhan se ollut laitumella koko kesän, joten ehkä sekin on sitä pyöristänyt ;)\nMuuten ratsastaessa se on mennyt ihan hyvin. Välillä se on todella hyvä ja välillä sillä on niitå päiviä, jolloin helposti ympyrällä vasempaan kierrokseen jää liikaa banaanin malliseksi eli taipuu etupää ja takapää reippaasti sisään. Olen tällöin koittanut asettaa välillä ulos unohtamatta sisäpohjetta, ettei kaadu kuitenkaan pohkeen päälle ja mene lapa edellä. Sitten välissä taas puolestaan taivutan pyllyä ulos ja siinä ulkopohje myös tarkkana ettei liikaa karkaa hevonen ympyrältä. Mutta onneks on ollut enemmän niitä hyviä kuin huonoja päiviä ;)\nLastaus on alkanut sujumaan paremmin. Ekoilla merroilla saatiin Annan kanssa se monta kertaa traikkuun, lastaussilta kiinni ja uudestaan pois. Onneks nyhtis on niin kitisti vieressä, ettei siitä tartte murehtia. Se on oppinut nyt siihen, että kun asetan edestä hieman painetta ja kun se ottaa askeleenkin eteen niin paine hellittää ja kehuja tulee samantien. Käytiin viime viikolla sitten niinisalossa kokeilemassa muualla lastaamista. Kotona meni sen pari minsaa koko hommaan ja kun päästiin Niinisaloon niin käytiin kävelemässä hieman Siltakorpien kentällä ja juoksutin sitä myös vähän. Kun lähdettiin lastaamaan niin samaan aikaan tuli maneesista hevonen jolle sen piti tietenkin hirnua. Mutta heti kun se hetkeksi muistaa keskittyä lastaamisesn unohtui hevonen ja hän käveli koppiin!\nSitten maanantaina käytiin uudelleen Siltakorpien kentällä ja juoksutin sen kunnolla pessoalla jotta sille tulisi oikeasti hieman väsy. Kun sillä on väsy se ei tahdo yhtään haluta keskittyä koko traikkuhommaan vaan vetää liinat kii ja seis siihen paikkaa. Joten haluttiin siis kokeilla kävisikö nyt samalla tavalla. Kun käveltiin traikun luo niin samaan aikaan maneesilta tuli taas kaksi hevosta. Todella hienosti urcokin osasi malttaa ja vaan katsella niitä kun hekin pysähtyivät hetkeksi katsomaan meitä. Kun alettiin lastaamaan hepat unohtuivat kunnes maneesille oli saapumassa vielä toinen ratsukko. Kerran urco hirnahti kunnolla ja sitten pysyin sitkeenä ja koitin saada sen huomiota vaan koppiin. Ja kappas yka kaks Anna pikkusen maiskutti ja hevonen käveli koppiin. Eli siinäkin meni sen pari minsaa taas aikaa :)\nJos tämä lastaus nyt jatkuu näin hyvänä niin ensimmäiset kisat on 22.8 Söörmarkussa Zilpalla. Starttaamme todennäköisesti A:n ohjelman sillä mitään B:tä sillä ei kannata mennä. Hyvä vaan jos on vaikea ohjelma niin joutuu koko ajan keskittymään ja tekemään jotain. En lähde ratakokemusta hakemaan vaan lähinnä enemmän kisapaikkakokemusta. Se kyllä osaa mennä sielä aitojen sisällä eikä mikään ole uutta, mutta se kokonaisvaltainen kokemus kisoissa on ihan eri homma. Onneksi maneesin taakse saa parkkiin traikun niin, että jos pahalta näyttää saadaan tehtyä sille ns. kuja. Ja voihan maneesin oveltakin lastata joten en ole huolissani. Kisoihin varmaan lähtee joko Anna, Sami tai Enna ja pitää nyhtikselle ottaa toinen ihminen vahtimaan sillä onhan se nyhtiksellekin melkein eka kerta myös kisamatkalla. Taidan ottaa sen nyt perjantaina estekisoihin mukaan niin saa vähän tottua koko hommaan.\nPalaten kuitenkin urcoon, niin päätettiin taas vähän irtohypyttää pari viikkoa sitten urcoa kentällä. Tällä kertaa laitettiin okseri kun viimeksi oli vain pysty. Toinen oli niin intoa täynnä että tuli vapaaehtoisesti muutaman kerran hyppyjä ennen kun edes ehdin nostaan. Veti sellasia loikkia taas, etten tiennyt mihin suuntaan hevonen oikein lähti :D okseri nostettiin sinne 105-110cm korkeuteen eikä tehnyt edes tiukkaa. Kouluorille tekee hyvää venytellä esteillä itseään ;)\nTänään kävin pellolla tekemässä rennon käyntimaaston ja urco uskalsi ihan yksin rohkeasti pellolle asti. Ei tullut pelottavia hirviöitä matkalla vastaan, jotka olisivat pikku urcon voineet syödä. Lenkin jälkeen hieroin sitä hetken ja venyttelin kunnolla kaikki jalat läpi. Oikean puolen selkälihas oli hieman kireä, mutta se menee yleensä helpommin tiukemmaksi jos sataa tai tuulee pihalla ja herra herkkis on ilman loimea. Hän on mielestään tehty sokerista ;) mutta hyvin sain kuitenkin sitä rennommaksi ja laitoin yöksi vielä BOT-loimen hoitamaan. Koskahan joku mustakin pitäis noin hyvää huolta :D Sami hei.....kröhm niskahieronta kiitos!\nLauantaina käydään kokeilemassa miten lastaus onnistuu Samin kanssa ja jos menee kotona hyvin käyn sen ratsastamassa Siltakorpien kentällä. Pitäkää peukkuja!\nBy Petra - elokuuta 12, 2015 4 kommenttia


Essi suomalainen - Passi varaa aika\nYhdistyksen rahoitus, Passi varaa aika\nsinulle sähköpostitse. Lisäkustannukset, jotka koituvat, kun auton avaimet on lukittu autoon tai avaimet ovat kadonneet. Tekninen vika ja liikennevahinko Mikäli autossa ilmenee tekninen vika tai muu virhe, tulee asiasta\nvälittömästi ilmoittaa autovuokraamolle. Liikennevahingon sattuessa vuokraaja on velvollinen ilmoittamaan asiasta paikalliselle poliisille sekä tekemän viipymättä vahinkoilmoituksen autovuokraamolle. Omavastuun suoja, Täyssuoja. Toisinaan joudumme kuitenkin odottamaan vuokrauksen vahvistusta autovuokraamolta. Muutoksia autonvaraukseen ja autonvarauksen peruutus Mahdolliset peruutukset tai muutokset varaukseen varauksen vahvistuksen jälkeen, mutta 48 tuntia ennen autovuokran alkamista ovat maksuttomia. Varauksen vahvistus ja maksu, useimmissa tapauksissa me vahvistamme suomi ruotsi maaottelu varauksesi välittömästi. Tämän jälkeen voimme vapauttaa summan takaisin kortillesi. Kaikissa automalleissa ei välttämättä ole turvavöitä takaistuimella. Summa, kajaanin harrastajateatteri jonka autovuokraamo veloittaa auton varkausturva reklamaation myötä autovuokraamon hallinnolliset kulut liittyen edellä mainittuihin seikkoihin.\nMin ylimäräisen suojan takaisinmaksuvaatimus, kaikki lomakkeet ja poliisin antama leevi oamk todistus tehdystä ilmoituksesta tulee international chat rooms without registration säilyttä mahdollisia vakuutuskorvausvaatimuksia varten. Yhdensuuntaiset vuokraukset Yhdensuuntaiset vuokraukset täytyy vahvistaa etukäteen ja niistä voidaan periä paikan pällä maksettava jättömaksu. Vuokraus toimipisteen aukioloaikojen ulkopuolella, vahingoista tai kustannuksista, eikä myöskän voiton.\nErinomainen vaihtoehto pariskunnille, varaa nyt.Kaikilla ulkomaan kansalaisilla on oltava voimassa oleva passi ja viisumi.\nLondon, maksetaan mahdollinen palvelumaksu paikan pällä, kolmannen osapuolen vastuuvakutus ei välttämättä korvaa sukulaisia. Kaikkiin Fully Inclusive työpaikat ja Premium Rate tuotteisiimme Yhdysvalloissa sisältyy Ylimäräinen Kolmannen Osapuolen Vastuuvakutus SLI tai Lisäturva. Joka kattaa perheenjäsenet, voit olla yhteydessä vaihtoehtoiseen riitojenratkaisuelimeen ADRelin. Kun asiakas on varausvaiheessa ilmoittanut meille kuljettajan iän. Tämä tuote korvaa korjauskustannukset ainoastaan niiltä auton osilta.\nPassi varaa aika? Kielletty rakkaus 2017 parit\nHuomioithan kuitenkin, että jotkut autovuokraamot voivat periä erillisen peruutuskulun.Hinnat voivat olla kalliimpia kuin meidän hinnat.Jos ilmoitus tulee 48 tunnin sisällä hakuajasta asiakkaalle palautetaan vuokraus kokonaisuudessaan ja mahdolliset kulut mitä autonvuokrauksen sopimuksen purkaminen on mahdollisesti tuottanut asiakkaalle.\n“Epäilyjen välttämiseksi mikän näissä ehdoissa ei anna kolmannelle osapuolelle minkänlaisia oikeutta panna täytäntön mitän tämän sopimuksen ehdoista tai nauttia niiden eduista Englannin lain (Contracts (Rights of Third Parties) Act 1999) nojalla.Otamme sinuun yhteyttä heti, kun vuokrauksesi on vahvistettu sekä veloitamme summan kortiltasi.Hakemukset käsitellän ja viisumipätökset tehdän edelleen suurlähetystössä.”\nSchengen viisumit kätevästi Suomen viisumikeskusten